title: Telemobiloskooppi

text: Telemobiloskooppia oli tarkoitus käyttää laivoissa törmäyksenestolaitteena ja se toimi siten, että mastossa olevalla parabolisella heijastimella heijastettiin kipinävälillä tehtyjä 650 MHz:n radioaaltoja laivan kurssin suuntaisesti. Vastaanottoantenni havaitsi törmäyskurssilla olevista laivoista heijastuneen kaikupulssin, jolloin hälytyskello alkoi soida ja laivan kurssia voitiin muuttaa törmäyksen välttämiseksi.


title: Ugandan piirikunnat

text: Ugandan neljä hallintoaluetta on jaettu 80 piirikuntaan. Useimmat piirikunnat on nimetty niiden hallinnollisen keskuksen mukaan. Useita kymmeniä piirikuntia on perustettu muutaman viime vuosien aikana, viimeksi 1. heinäkuuta 2006 astui voimaan yksitoista uutta piirikuntaa.


title: Ugandan piirikunnat

text: Asukasluvut ovat vuoden 2002 väestönlaskennasta.


title: Die a Little More

text: Die a Little More on Lovexin singlejulkaisu ja kappale vuodelta 2006. Kappale nousi parhaimmillaan Suomen singlelistalla sijalle kolme.


title: Kodomo no omocha

text: , joka tunnetaan myös nimellä Kodocha, on Miho Obanan luoma mangasarja, josta on myös tehty anime 1990-luvun loppupuolelta. Se kertoo Sana Kuratasta, joka on lapsi-idoli. Sarja kuuluu shōjo-kohderyhmään.


title: Kodomo no omocha

text: Sana Kurata muuttaa uudelle paikkakunnalle ja joutuu hänelle uuteen kouluun, jossa asiat eivät ole kunnossa. Opetus onnistuu huonosti, koska Akito Hayaman (Tatsuya Nakazaki) johtama poikajoukko järjestää luokassa joka päivä niin paljon häiriötä, että Mitsuya-sensei (Azusa nakao) ei voi asialle mitään. Hän ei voi kutsua apuun edes "ystäväänsä" Tanaka-senseitä (Mitsuo Iwata), koska Akito kiristää häntä ottamallaan Polaroid-valokuvalla.


title: Kodomo no omocha

text: Sana kuitenkin haluaa opiskella koulussaan rauhassa, koska hänen on sinne lähes joka päivä mentävä, joten hän päättää tehdä asialle jotain. Häntä auttaa luokan älykkäin poika, joka on yllättäen Akiton paras kaveri, Tsuyoshi Ouki (Mayume Mizawa), jolla on vahva temperamentti. Tsuyoshi auttaa Sanaa muuttamaan häirikkö-Akiton täysin auttamalla häntä ottamaan Akitosta kuvan, jolla häntä voidaan kiristää olemaan kunnolla. Tämä suunnitelma jopa onnistuu ja kouluun palaa rauha.


title: Kodomo no omocha

text: Akito Hayaman menneisyydestä paljastuu asioita, jotka saavat Sanan taas tarttumaan toimeen. Yhden ongelman selvitettyään Sana joutuu aina uuden kimppuun, ja samalla hän kasvaa sekä henkisesti että fyysisesti. Alkujaksojen tapahtumista kertovia OVA-jaksoja on kaksi.


title: Kodomo no omocha

text: Päähenkilöitä ovat Sana ja Akito koulukavereineen, Sanan työkaverit ja molempien perheet.


title: Kodomo no omocha

text: Sana Kurata; (äänenä Shizue Oda): Sarjan alussa 11-vuotias Sana on nuori, suosittu ja hyperaktiivinen lapsi-idoli. Sana esiintyy muun muassa näytelmissä, elokuvissa ja huippusuositussa "Zenjirou no kodomo no omocha" -lastenohjelmassa. Hän asuu suuressa talossa äitinsä Misako Kuratan ja lempeän kodinhoitajan, Shimuran, kanssa. Lisäksi talossa asuu Sanan manageri, Rei, jota Sana kutsuu "parittajaksi".


title: Kodomo no omocha

text: Akito on Sanan ystävä ja koulukaveri.


title: Kodomo no omocha

text: Misako Kurata (äänenä Kino Hana) on Sanan äiti, jonka omituisessa tukkalaitteessa asuu orava, Maro-chan. Misako on voittanut eksentrisen kirjallisuuspalkinnon suosituilla romaaneillaan.


title: Kodomo no omocha

text: Rei (äänenä Masashi Ebara) on Sanan manageri.


title: Kodomo no omocha

text: Shimura (äänenä Keiko Amano) on Kuratan perheen kodinhoitaja.


title: Nick Schulman

text: Nick Schulman (s. 18. syyskuuta 1984) on yhdysvaltalainen pokeriammattilainen, joka on kotoisin New Yorkin Manhattanilta.


title: Nick Schulman

text: Schulman aloitti pokerinpeluun 18 vuoden iässä ja aloitti ammattilaisena 19-vuotiaana. 21-vuotiaana marraskuussa 2005 hänestä tuli kaikkien aikojen nuorin World Poker Tourin (WPT) turnausvoittaja. WPT:n neljännellä kauden World Poker Finalsin ykköstilasta hän ansaitsi 2 167 500 dollaria. Alle kuukautta myöhemmin hän oli neljäs World Series of Pokerin oheisturnauksessa Atlantic Cityssä. Palkintosumma oli 74 495 dollaria.


title: Nick Schulman

text: Huhtikuussa 2006 Schulman oli ykkönen WPT Battle of Champions IV -turnauksessa. Lopussa hän kukisti Freddy Deebin. Vuoden 2007 WSOP:ssa hän oli kuudes 5 000 dollarin no limit hold'em -turnauksessa. World Poker Finalsissa hän oli toinen ansaiten 864 652 dollaria.


title: Nick Schulman

text: Vuoden 2009 WSOP:ssa Schulman voitti uransa ensimmäisen WSOP-rannekkeen 10 000 dollarin sisäänoston no limit deuce to seven draw'n maailmanmestaruusturnauksessa. Kaksinpelissä hän voitti suomalaisen Ville Wahlbeckin ja ansaitsi 279 742 dollaria.


title: Nick Schulman

text: Internetissä Schulman on pelannut PokerStarsin nettipokerihuoneella nimellä "TheTakeover".


title: Nick Schulman

text: Marraskuussa 2007 Schulmanin pokeriuran turnausansiot ylittivät 3,3 miljoonaa dollaria.


title: Wolves of the Gods (albumi)

text: Wolves of the Gods on Bjørn Lynnen vuonna 1999 julkaistu albumi. Lynne sai motivaation levyyn luettuaan Allan Colen "Timura"-fantasiakirjatrilogiaa. Wolves of the Gods on Timura-trilogian toinen osa. Allan Cole on kirjoittanut levyä varten pienet johdannot, jotka löytyvät levyn mukana tulevasta vihkosesta.


title: Kobjai

text: Kobjai () eli Kebeeji () on nasleg eli maalaiskunta ja tämän kunnan keskuskylä Kobjain ulusin eteläosassa Sahan tasavallassa. Kobjai sijaitsee 61 kilometriä lounaaseen Kobjain ulusin eli piirinn hallinnollisesta keskuksesta Sangarista ja 238 kilometriä pohjoiseen tasavallan pääkaupungista Jakutskista. Paikalla on lentokenttä.


title: Kobjai

text: Kobjain lisäksi kuntaan myös kuuluvassa "Oiun-Unguohtahin" kylässä oli yksi asukas vuonna 2001, "Sagan" kylässä viisi.


title: Kobjai

text: Asukasluvun kehitys:


title: Edvard

text: Edvard () on englantilaisperäinen miehen etunimi, joka tarkoittaa alkujaan omaisuuden vartijaa. Edvardin nimipäivä on 18. maaliskuuta, Englannin kuningas Edvard Marttyyrin kuolin- ja muistopäivänä.


title: Edvard

text: Suomessa nimi Edvard on Väestörekisterikeskuksen tietojen mukaan annettu 1800-luvun lopulta maaliskuuhun 2017 mennessä annettu 22 017 ja Edward 2234 miehelle. Satunnaisesti näitä nimiä on annettu myös naisille. Nimestä on käytössä myös muunnelma Eetu.


title: Edvard

text: Vuosiluvut tarkoittavat hallitsijakausia


title: Revive (albumi)

text: Revive-albumilla Bjørn Lynne palaa takaisin tracker-musiikistaan tuttujen melodioiden pariin ja soittaa ne uusina sovituksina syntetisaattoreilla, kitaroilla ja muilla aidoilla instrumenteilla.


title: Anyone, Anymore

text: ”Anyone, Anymore” on Lovexin kappale, joka julkaistiin singlenä 21. helmikuuta 2007. Se kohosi debyyttiviikollaan Suomen singlelistan sijalle kaksi. Kappale julkaistiin myös "Divine Insanity" -albumin kansainvälisellä versiolla.


title: Anyone, Anymore

text: Lovex osallistui kyseisellä kappaleella Suomen euroviisukarsintoihin ja sijoittui kolmanneksi.


title: Anyone, Anymore

text: Kappaleesta on tehty myös musiikkivideo.


title: Full Metal Panic!

text: Full Metal Panic! () on japanilainen tieteisseikkailukirjasarja, josta on tehty sekä manga- että animeversiot. Alkuperäisen kirjasarjan on kirjoittanut Shouji Gatou, ja sen on kuvittanut Retsu Tateo, joka on myös piirtänyt kirjoihin perustuvan mangan. Sarjan nimen samankaltaisuus Fullmetal Alchemist -sarjaan on sattumaa.


title: Full Metal Panic!

text: Tarina alkaa kun 16-vuotias Sousuke Sagara naamioituu siviiliksi ja soluttautuu japanilaiselle yläasteelle suojelemaan temperamenttista Kaname Chidoria. Sagaralla on apunaan tehtävässä Melissa Mao, entinen yhdysvaltain merijalkaväen sotilas, sekä Kurz Weber. Kolmikko kuuluu salaiseen terroristien hyökkäyksiä torjuvaan ja monta vuotta teknologiassa edellä olevaan järjestöön nimeltä Mithril. Kaname ei tästä tiedä ja uskookin Sousuken olevan sotahullu.


title: Full Metal Panic!

text: Sousuke ja Kaname lähtevät luokkamatkalle, mutta lennon aikana kone kaapataan ja viedään syrjäiselle alueelle. Kaapparijoukion johtajana toimi Sousukelle jo ennestään tuttu terroristi, jonka hän itse luuli tappaneensa jo vuosia sitten ampumalla tätä päähän. Kaname viedään koneesta pois, ja Sousuke saa tietää koneessa olevasta pommista. Käskyt Mithrilistä muuttuvat, ja Sousuken käsketään pelastaa koneessa olevat siviilit ja jättää entinen suojeltava Kaname Chidori. Pian Mithrilin apuvoimat saapuvat, ja Sousuke rientää pelastamaan Kanamea, jolle on sillä välin tehty outoja tutkimuksia. Pelastautuminen ei aivan onnistu suunnitelmien mukaan, ja Sousuke, Kaname ja kaksi entistä kaverusta joutuvat jälkijoukkoihin.


title: Full Metal Panic!

text:
Matkalla kotiin Tokioon selviää Kaname Chidorin osa mysteerisenä kuiskauksena.
Kirjasarjaa on julkaistu vuodesta 1998 jatkokertomuksena "Kadokawa Shoten's Monthly Dragon" -lehdessä. Tokyopop on ilmoittanut kääntävänsä kirjasarjan englanniksi.


title: Full Metal Panic!

text: Novellit sijoittuvat pääasiassa koulumaailmaan ja ovat pääasiallisesti keveitä ja humoristisia verrattuna enemmän vakavimpiin romaaneihin.


title: Full Metal Panic!

text:
Kirjasarja on sovitettu mangaksi useampaan kertaan. Tunnetuin lienee Retsu Tateon piirtämä versio.
Full Metal Panic! Σ -sarjan piirsi Hiroshi Ueda. Fumoffun tavoin huumoriin keskittynyt Full Metal Panic - Overload! -mangan piirsi Tomohiro Nagai. Mangat on kustantanut Kadokawa Shoten. Englanniksi sarjaa on kääntänyt A.D. Vision.


title: Full Metal Panic!

text: Vuonna 2002 valmistuneen animen tuotti GONZO Digimation, ja sarja käsitti kolme ensimmäistä romaania. Sarjassa oli 24 jaksoa, ja sen on julkaissut Suomessa Emina/PAN Vision. Full Metal Panic? Fumoffu (2003) keskittyi päähenkilöiden Kaname Chidorin ja Sousuke Sagaran kouluelämään ja erosi aiemmasta animesta huomattavalla huumoripainotuksellaan. Sarjassa oli 12 jaksoa. Kyoto Animation tuotti vuonna 2005 -sarjan, joka jatkaa alkuperäisen animesarjan tapahtumia. Sarja käsitti 'Full Metal Panic! End of Day By Day' -kirjojen tapahtumat. Toukokuussa 2006 ilmestyi "The Second Raid"iin itsenäinen jatko-osa. Tämä lyhyt OVA perustui novelliin 戦隊長のわりとヒマな一日.


title: The Gods Awaken (albumi)

text: The Gods Awaken Bjørn Lynnen vuonna 2001 julkaistu albumi. Lynne sai motivaation luettuaan Allan Colen "Timura"-fantasiakirjatrilogiaa. "The Gods Awaken" on Timura-trilogian kolmas ja viimeinen osa. Allan Cole on kirjoittanut levyä varten pienet johdannot, jotka löytyvät levyn mukana tulevasta vihkosesta.


title: Eerik Maununpoika (kuningas)

text: Eerik Maununpoika, tunnettu myös nimellä Erik XII (1339–1359) oli Ruotsin kruununprinssi ja Skånen herttua. Hänen vanhempansa olivat Norjan, Ruotsin (johon Suomikin kuului) kuningas Maunu Eerikinpoika ja kuningatar Blanka Namurilainen. Hänellä oli kolme siskoa, joista yksi selvisi aikuiseksi asti ja veli, Norjan kuningas Haakon VI Maununpoika.


title: Eerik Maununpoika (kuningas)

text: Vuonna 1343 sovittiin Maunun ja Blanchen hallitsemien maiden perimysjärjestys. Vanhemmasta pojasta Eerikistä tulisi Ruotsin kuningas isänsä jälkeen ja nuoremmasta, Haakonista, Norjan. Poikien äidistä Blanchesta tulisi sijaishallitsija, mikäli jompikumpi perisi valtaistuimen alaikäisenä.


title: Eerik Maununpoika (kuningas)

text: Perimysjärjestys vahvistettiin vuonna 1344 Ruotsissa Moran kivillä vaalilla ja Norjassa Bohusissa. Näin valtiot eriytyisivät eivätkä eriytyneet sukuhaarat voisi periä toisiaan. Kun Haakon saavutti täysikäisyyden vuonna 1355, hänet julistettiin Norjan hallitsijaksi nimellä Haakon VI. Maunu ja hän jakoivat Norjan hallintotehtävät. Eerikillä ei kuitenkaan näyttänyt olevan valtaa näköpiirissään Ruotsissa, sillä isä oli vasta 39-vuotias ja lähes parhaassa miehuusiässään.


title: Eerik Maununpoika (kuningas)

text: Seurasi Eerikin kapina vuosina 1356-1357. Häntä tuki lukuisia Maunun vanhoja vastustajia, tyytymättömiä skånelaisia ja muutoin kelkkansa kääntäneitä, joista vaikutusvaltaisin oli Maunun vanha liittolainen ja lanko, herttua Albrekt Mecklenburgilainen. Eerikiä tukivat myös Lundin arkkipiispa Jacob Nielsen sekä viisi Ruotsin piispaa kuudesta.


title: Eerik Maununpoika (kuningas)

text: Sodan partaalla käynyt tilanne ratkesi kuitenkin huhtikuussa 1357 sopimuksella, jossa hallitusvalta jaettiin Norjan tapaan Maunun ja Eerikin kesken. Eerik sai mm. Skånen alueet, Itä-Götanmaan, Smålandin ja Itämaan, eli Suomen. Hän valitsi hallitsijanimekseen Eerik XII. Tuore kuningas pyrki vahvistamaan kannatustaan etenkin Suomessa, jonne hän saapui elokuussa 1357.


title: Eerik Maununpoika (kuningas)

text: Eerik ja hänen taloudellista etua tavoittelevat tukijoukkonsa eivät kuitenkaan pystyneet hankkimaan varauksetonta laajaa kannatusta ja niin nuoren saksalaismielisen kuninkaan asema heikkeni. Samalla yhteinen saksalaisvastainen intressi lähensi Maunun ja Tanskan kuningas Valdemarin välisiä suhteita, mikä ei ollut hyvä asia Eerikin kannalta.


title: Eerik Maununpoika (kuningas)

text: Syksyllä 1358 tilanne koveni: oltiin avoimesti kahdessa vastakkaisessa liittoutumassa: Eerik, herttua Albrekt Mecklenburgilainen ja rahalla ostetut Holsteinin kreivit Henrik, Claus ja Adolf, ja toisaalla Maunu ja Blanche, Norjan Haakon, Tanskan Valdemar Atterdag sekä Lundin arkkipiispa Jacob, joka oli taas vaihtanut puolta. Maunun haltuunsa saaman Helsingborgin linnan luona joukot olivat vastakkain.


title: Eerik Maununpoika (kuningas)

text: Vuoden 1359 tammikuun aikana Maunu, Blanche ja kuningas Haakon menivät Kööpenhaminaan, jossa vahvistettiin "kolmen kuninkaan allianssi", kihlattiin Valdemarin nuorin tytär, seitsenvuotias Margareeta, Haakonille ja vaihdettiin kalliita lahjoja. Neuvottelut Eerikin kanssa jatkuivat koko kevään tuloksetta, kunnes tilanne ratkesi yllättävällä tavalla: Eerik kuoli äkillisesti, mahdollisesti ruttoon, jota oli jälleen liikkeellä. Hieman sen jälkeen kuoli myös hänen viimeisillään raskaana ollut vaimonsa, eikä lasta pelastanut tehty keisarinleikkauskaan. Kuolinvuoteellaan Eerik syytti äitiään myrkyttämisestä.


title: Lampione

text: Lampione on Italialle kuuluvista Pelagisista saarista pienin. Saari sijaitsee Välimeressä, Lampedusan saaresta 17 kilometriä luoteeseen ja on osa Lampedusa e Linosan kuntaa. Pinta-alaltaan saari on 1,2 neliökilometriä. Saari on 700 metriä pitkä, 180 metriä leveä ja sen korkein kohta on 40 metriä merenpinnasta.


title: Lampione

text: Lampione on asumaton ja saaren ainoa rakennus on majakka.


title: Lampione

text: Legendan mukaan Lampione on kivi, joka on pudonnut kykloopin käsistä.


title: Eerik

text: Eerik on pohjoismainen miehen etunimi, suomalainen muunnelma nimestä Erik. Ruotsin, Norjan ja Tanskan Erik-nimisistä kuninkaista käytetään suomen kielessä vakiintuneesti nimimuotoa Eerik.


title: Eerik

text: Suomessa nimi Eerik on Väestörekisterikeskuksen tietojen mukaan annettu 1900-luvun alusta vuoden 2012 loppuun mennessä 9721 henkilölle. Nimen suomenkielisiä muunnoksia ovat myös Erkki ja Eerikki.


title: Eerik

text: Nykyisten tietojen mukaan Eerik Voittoisa oli ensimmäinen tämän niminen Ruotsin kuningas. Johannes Magnus kirjoitti kuitenkin 1500-luvulla Ruotsin muinaishistoriaa käsittelevän, nykyisin näennäishistoriana pidetyn teoksen, jonka mukaan Ruotsissa olisi jo aikaisemmin hallinnut muun muassa seitsemän Eerik-nimistä kuningasta. Tämän vuoksi Kustaa Vaasan seuraaja Eerik otti hallitsijana järjestysnumeron XIV, ja myös aikaisemmista Eerik-kuninkaista on siitä lähtien käytetty sen mukaisia järjestysnumeroita.


title: Eerik

text: Näistä useimpien etunimi oli oikeastaan Erik tai jokin muu saman nimen muunnelma, mutta suomenkielisessä kirjallisuudessa nimi esiintyy usein myös muodossa Eerik.


title: Accelerator (albumi)

text: Accelerator on Bjørn Lynnen vuonna 2001 julkaistu albumi, jolla hän kokeilee uudenlaista, teknompaa tyyliä.


title: Suomi hiihdon maailmanmestaruuskilpailuissa

text: Suomi on ollut alusta asti mukana hiihdon maailmanmestaruuskilpailuissa. Mitaleja Suomi on saanut Norjan jälkeen toiseksi eniten: 62 kultaa, 69 hopeaa ja 64 pronssia eli kaikkiaan 195 mitalia. Suomessa MM-kisoja on hiihdetty kuudesti Lahdessa, vuosina 1926, 1938, 1958, 1978, 1989 ja 2001. Suomen paras menestys oli vuoden 1989 kisoissa, joissa se oli toistaiseksi ainoan kerran mitalitilaston ykkönen viidellätoista mitalilla (jos ei ylimääräisiä kisoja lasketa mukaan).


title: Glen of imaalinterrieri

text: Glen of imaalinterrieri on Irlannista kotoisin oleva koirarotu.


title: Glen of imaalinterrieri

text: Pitkärunkoinen, korkeuttaan pidempi, mutta ei pitkä. Yleisvaikutelma on tanakka, mutta ei pönäkkä. Kallo-osa on leveä ja melko pitkä. Otsapenger korostunut ja kuono-osa voimakas ja kirsua kohti kapeneva. Kirsu on musta. Silmät ovat kauttaaltaan ruskeat, keskikokoiset ja pyöreät, vaaleat silmät ovat virhe.


title: Glen of imaalinterrieri

text: Glennin korvat ovat puolipystyt tai ruusukorvat, levossa ne ovat taaksepäin taittuneet. Kaula on erittäin lihaksikas ja kohtalaisen pitkä. Purenta on saksipurenta. Tasapurenta on virhe. Purennoissa on aika vähän ongelmia, mutta eturivi ei aina ole paras mahdollinen. Glennin hammaskalusto herättää kunnioitusta niin eläinlääkäreissä kuin ei-koiraihmisissäkin. Glennien eturaajat ovat erikoiset; niiden kuuluu olla hieman ulospäin kääntyneet. Kyynärpäiden tulee olla suuntautunut taaksepäin ja tiiviisti kiinni rungossa. Glennin runko on syvä ja rintakehä vankka ja laaja. Kylkiluut kaareutuvat hyvin, eli glenni ei voi näyttää tynnyrimäiseltä, eikä liioin litteäkylkiseltäkään. Lanne on voimakas. Takaraajojen lihaksien tulee olla hyvin kehittyneet ja kulmauksien selvät.


title: Glen of imaalinterrieri

text: Toimelias, ketterä ja työskennellessään hiljainen, aina valmis toimintaan, temperamenttinen ja erittäin rohkea, muulloin lauhkea, sävyisä ja persoonallisuutta uhkuva. Uskollisena ja helposti kiintyvänä se on hyvin miellyttävä koti- ja seurakoira. Glen of imaalinterrierin sanotaan olevan rauhallisempi kuin muut terrierirodut.


title: Glen of imaalinterrieri

text: Glen of imaalinterrieri on vanha rotu, joka jäi pitkään huomiotta eikä siis ole myöhäisempien rotukokeilujen tulos. Irlannissa on kauan, ainakin satoja vuosia, ollut glennejä. Glen of Imaalin laakso ja koko Wicklow on karua ja ahkerien ihmisten asuttamaa seutua. Koiria ei hemmoteltu, vaan ne osallistuivat perheen ja oman elantonsa hankkimiseen. Tämän alueen maanviljelijät polveutuivat sotilaista, joille 1500- ja 1600-luvuilla oli lahjoitettu maata palkkioksi Englannin kruunulle tehdyistä palveluksista. He joutuivat hyödyntämän kaiken luontaisen kekseliäisyytensä ja taitonsa selviytyäkseen hengissä tuolla karulla seudulla. Koira oli hyödytön, jos se ei päivittäisessä työskentelyssä jaksanut tehdä omaa osuuttaan. Sen täytyi aikoinaan tehdä pitkää päivää, ja usein sitä käytettiin maineeltaan kyseenalaisissa koiratappeluissa. Ennen kuin glen of imaalinterrieri tuli tunnetuksi koiranäyttelyissä, se oli kehittynyt sukupolvien ajan kovassa työssä nykyään tuntemaksemme voimakkaaksi ja rotevaksi roduksi. Irlannin Kennelliitto hyväksyi rodun virallisesti vuonna 1934, ja pian sen jälkeen perustettiin yhdistys valvomaan rodun etua.


title: Glen of imaalinterrieri

text: Suomessa tehtyyn glennien terveyskyselyyn osallistuneiden koirien otannan perusteella rodussa esiintyy PRA-silmäsairautta (14% koirista) ja kutinaa tai iho-ongelmia (42% koirista).


title: Alfred Werner

text: Alfred Werner (12. joulukuuta 1866 Mulhouse, Ranska – 15. marraskuuta 1919 Zürich, Sveitsi) oli sveitsiläinen kemisti, joka sai Nobelin kemianpalkinnon vuonna 1913 ehdotuksestaan siirtymämetallikompleksiyhdisteiden oktaedrimuodosta. Werner kehitti perustan nykyaikaiselle kompleksiyhdisteiden tutkimukselle. Werner valmisti myös heksolia ensimmäisen kerran.


title: Alfred Werner

text: Werner osoitti vuonna 1896, että niiden atomien tai atomiryhmien määrä, jotka ovat liittyneet keskusatomiin on useimmiten 4–6. Tämä koordinaatioluku on näissä yhdisteissä enimmillään 8, mutta usein vähemmän. Tämä oli pohjana Richard Abeggin kehittelemälle ja hänen nimeään kantavalle säännölle. Ja vuonna 1916 Gilbert Newton Lewis käytti Wernerin huomiota perustana oktettisäännölleen.


title: Taddeo Gaddi

text: Taddeo Gaddi (noin 1300-1366) oli italialainen taidemaalari ja arkkitehti, joka edusti varhaista renessanssia. Maalarina hän teki kirkkoihin seinämaalauksia ja alttaritauluja. Monet kuuluisat maalaukset ovat tuhoutuneet tai kadonneet. Hänet tunnetaan Giotton oppilaana ja seuraajana, mahdollisesti myös kummipoikana. Hänen tunnetuin työnsä arkkitehtina on Ponte Vecchion kaarisilta Firenzessä, joka on Euroopan vanhin moniosainen kaarisilta.


title: Taddeo Gaddi

text: Giorgio Vasari kertoo Gaddista "Taiteilijaelämäkerroissa".


title: Sykliini

text: Sykliinit ovat solusykliä valvovia proteiineja. Sykliinien määrä solussa vaihtelee syklisesti sen mukaan, mikä solusyklin vaihe on menossa; siitä niiden nimi. Sykliini muodostaa parin sykliinistä riippuvaisen kinaasin kanssa, jolloin kinaasi aktivoituu. Aktivoitunut kinaasi säätelee solusykliä fosforyloimalla sopivia proteiineja.


title: Sykliini

text:
Leland H. Hartwell, Tim Hunt ja Paul M. Nurse saivat vuoden 2001 lääketieteen Nobel-palkinnon löydettyään sykliinit ja sykliineistä riippuvaiset kinaasit, jotka ovat keskeisiä molekyylejä solusyklin säätelyssä.
Sykliinit säätelevät solusykliä kiinnittymällä sykliineistä riippuvaisiin kinaaseihin (Cdk, "eng Cyclin dependent kinase"), jolloin nämä kinaasit aktivoituvat. Toimiakseen sykliini-Cdk-kompleksin on oltava oikeasta kohdasta fosforyloitunut. Tietyt sykliini-Cdk-kompleksit esiintyvät tietyissä solusyklin vaiheissa. Kun sykliini-Cdk-kompleksit ovat vieneet solun seuraavaan solusyklin vaiheeseen, sykliinit tuhotaan. Tuhoaminen tapahtuu liittämällä sykliiniin ubikitiiniä, joka ohjaa proteiineja tuhottaviksi proteosomeihin. Myös sykliinien tuhoaminen on olennaista solusyklin kannalta. Esimerkiksi M-sykliineihin kuuluvat sykliinit huolehtivat Cdk:n kanssa, että kromosomit kiinnittyvät tumasukkulaan. Kun M-sykliinit hajotetaan, alkaa anafaasi, jossa sisarkromatidit erkanevat toisistaan. Sykliini-Cdk inaktivoidaan tuhoamalla nimenomaan sykliini, Cdk:ta sen sijaan ei tuhota.


title: Sykliini

text: 1. G/S-sykliinit


title: Sykliini

text: 2. S-sykliinit


title: Sykliini

text: 3. M-sykliinit


title: Sykliini

text: 4. G-sykliinit


title: Sykliini

text: Vaikka hiivalla on useampia sykliinejä, sillä on vain yksi sykliinistä riippuvainen kinaasi, Cdk, johon eri sykliinit sitoutuvat solusyklin eri vaiheissa.


title: Sykliini

text: Alberts, Johnson, Lewis, Raff, Roberts ja Walter.The Molecular Biology of the Cell (2002) 4. painos. Garland Science.


title: Loft-asunto

text: Loft-asunnolla tarkoitetaan asumiskäyttöön muunnettua tilaa, joka sijaitsee alun perin muuhun käyttöön tarkoitetussa rakennuksessa, esimerkiksi tehtaassa, varastorakennuksessa tai muussa liikerakennuksessa. Tila on tyypillisesti avara, korkea, valoisa ja muunneltavissa oleva. Lisäksi tavallista on, että tilassa on alkuperäisiä rakenteita, kuten paljasta betonia tai tiiltä. Useasti tilassa on näkyvissä myös vanhoja putkirakenteita ja metallisäleitä.


title: Oppegård

text: Oppegård on kunta Akershusin läänissä, Norjassa. Se sijaitsee Bunnefjordenin itäisellä rannalla. Kunnan hallinnollinen keskus on Kolbotn. Se on Akershusin pienin kunta pinta-alan perusteella. Kunnan vaakuna on peräisin vuodelta 1976.


title: Biscaynen kansallispuisto

text: Biscaynen kansallispuisto () on Yhdysvaltojen Floridan Biscayne Bayssä sijaitseva kansallispuisto. Siitä tuli kansallinen monumentti vuonna 1968, ja kansallispuisto siitä tehtiin 28. kesäkuuta vuonna 1980. Puiston 700 km² laajuisesta alueesta 95 prosenttia on vesialuetta. Sen rannoilla kasvaa paljon mangrovea. Turisteja puistoon houkuttavat lahden koralliriutat. Puistoa hallinnoi Yhdysvaltain National Park Service.


title: Colony (Bjørn Lynnen albumi)

text: Colony-albumi on Bjørn Lynnen vuonna 2002 julkaistu omakustanne-albumi. Albumilla Bjørn Lynne palaa muutaman vuoden tauon jälkeen takaisin avaruustematiikkaan. Levy on omistettu avaruuden asuttamisen parissa työskenteleville ihmisille. "Colony"-albumi on myös ensimmäinen kerta, kun Lynnen musiikkiin on tehty musiikkivideo, kappaleeseen "Messages" tehtiin avaruusmatkaa kuvaava tietokoneanimaatio.


title: Divine Insanity

text: Divine Insanity on suomalaisen Lovex-yhtyeen vuonna 2006 julkaistu esikoisalbumi. Albumi sisältää muun muassa kappaleen ”Guardian Angel”.


title: Divine Insanity

text: "Divine Insanity" pärjäsi Suomessa hyvin ja nousi listoille myös Saksassa. Albumista julkaistiin bonuskappaleita sisältävä erikoispainos 8. marraskuuta 2006, ja kansainvälinen versio julkaistiin Saksassa 16. helmikuuta, Suomessa 21. helmikuuta ja Japanissa 19. syyskuuta 2007. Albumi ylitti kultalevyrajan (15 000 myytyä levyä) Suomessa 16. helmikuuta 2007.


title: Divine Insanity

text: Kaikki kappaleet kirjoittanut Lovex, ellei toisin mainittu.Livekappaleet nauhoittivat Espoossa 9. heinäkuuta 2006 Marko Tetri ja Henkka Wirsell.International Version ei sisällä kappaleita ”On The Sidelines” ja ”Sleeptight”.


title: Atlantin taistelut

text:
Atlantin taistelut ensimmäisessä maailmansodassa olivat pääosin Saksan keisarikunnan laivaston ja Britannian kuninkaallisen laivaston sotalaivojen välisiä taisteluita ja Saksan keisarikunnan laivaston sukellusveneiden harjoittamaa upotussotaa, jolla se häiritsi ympärysvaltojen merikauppaa. 1915 saksalainen sukellusvene "U-20" upotti matkustajalaiva RMS Lusitanian, joka vei mukanaan syvyyksiin 1 198 ihmistä, joista 128 amerikkalaista ja noin 100 lasta. Sukellusveneet
upottivat kaikkiaan noin 5 000 ympärysvaltain laivaa ja tappoivat 15 000 siviiliä. Sukellusveneet olivatkin vihattuja ympärysvalloissa. Saksalaiset menettivät sodan kuluessa 365 sukellusveneestään 178, ja 13 000 sukellusvenemiehestään 5 000.
Vuoden 1917 alussa Saksa aloitti rajoittamattoman upotussodan maailman merillä upottaen myös amerikkalaisia kauppalaivoja, joka osaltaan veti Amerikan mukaan sotaan.


title: Return to Witchwood

text: Return to Witchwood on vuonna 2003 julkaistu Bjørn Lynnen albumi, joka on jatko-osa vuoden 1996 albumille "Witchwood". Teemaltaan albumi edustaa samaa fantasiakonseptialbumia kuin ensimmäinen albumi.


title: Pál Kadosa

text: Pál Kadosa (6. syyskuuta 1903, Léva – 30. huhtikuuta 1983, Budapest) oli unkarilainen säveltäjä, pianisti ja musiikinopettaja Budapestissa.


title: Pál Kadosa

text: Kadosa kirjoitti mm. konserttoja: kaksi viululle ja neljä pianolle. Tuotantoon kuuluu lisäksi mm. sinfonioita, divertimentoja, kamarimusiikkia, kantaatteja, elokuvamusiikkia ja yksi ooppera.


title: Pál Kadosa

text: Kadosa opiskeli Zoltán Kodályn johdolla, ja hänen tunnetuimpia omia oppilaitaan oli mm. György Ligeti (1923–2006).


title: Statement (albumi)

text: Statement on Bjørn Lynnen albumi.


title: Muuramen Lentopallo

text: Muuramen Lentopallo on lentopallon erikoisseura, joka on perustettu vuonna 1994.


title: Muuramen Lentopallo

text: Muuramen Lentopallon miesten liigajoukkue pelasi kolmetoista kautta Mestaruusliigassa, parhaana sijoituksenaan kuudes sija kaudelta 2011–2012. Runkosarjassa MuurLe on ollut parhaimmillaan neljäs (2011–2012).Muuramen Lentopallon ensimmäinen SM-liigakausi oli vuonna 1998, kun joukkue voitti 1-sarjan ja nousi liigakarsintojen kautta aina SM-liigaan asti. SM-liigassa joukkue on taistellut lähes vuosittain sarjapaikkansa säilyttämisen puolesta, mutta viimeisenä parina kautena se on ollut mukana pudotuspeleissä. Seura kävi hakemassa vauhtia 1-sarjasta kaudella 2004–2005 voittaen 1-sarjan ylivoimaiseen tyyliin ja nousten takaisin SM-liigaan. Seuran historian ensimmäinen pudotuspelipaikka pääsarjassa tuli kaudella 2007. Kaudella 2008 joukkue eteni myös SM-liigan pudotuspeleihin.


title: Muuramen Lentopallo

text: MuurLen seurahistorian paras sijoitus Mestaruusliigassa tuli kaudella 2011–2012, kun joukkue oli liigan kuudes. Pudotuspeleissä se tippui Perungan Pojille otteluvoitoin 1–3. MuurLe lähti pudotuspeleihin neljäntenä runkosarjasta, mikä on seuran korkein sijoitus runkosarjassa aikaisemmin.


title: Muuramen Lentopallo

text: Muuramen Lentopallo päätti kauden 2012–2013 jälkeen luopua liigapaikastaan kunnan asettamien korkeiden salivuoromaksujen vuoksi.


title: Muuramen Lentopallo

text: Muuramen Lentopallon jäsenmäärä on 250, joista aktiivisia lajin harrastajia on noin 180.


Black Canyon of the Gunnisonin kansallispuisto () on Yhdysvaltain Coloradon osavaltiossa sijaitseva kansallispuisto. Siitä tuli Yhdysvaltain kansallinen suojelumonumentti maaliskuussa vuonna 1933. Kansallispuisto siitä tuli 21. lokakuuta 1999. National Park Service hallinnoi puiston 133 km² laajuista aluetta.


title: Black Canyon of the Gunnisonin kansallispuisto

text: Puiston nimi juontaa juurensa sen alueen kanjonista, joka on niin jyrkkä, ettei auringonvalo pääse paistamaan kuin aivan sen yläosiin. Tämän seurauksena kanjonin seinät ovat usein varjojen peitossa, jolloin sen seinämät näyttävät mustilta. Kanjonin pohjalla virtaa Gunnison-joki.


text: Puistossa kasvaa muun muassa metsähaapoja ja ponderosa-mäntyjä. Sen eläimistöön kuuluu useita lintulajeja kuten muuttohaukkoja ja amerikankoskikaroja.


title: Suurherttuan palatsi

text: Suurherttuan palatsi (, , ) on palatsi Luxemburgin kaupungissa, eteläisessä Luxemburgissa. Se on Luxemburgin suurherttuan virallinen residenssi.


title: Suurherttuan palatsi

text: Palatsi rakennettiin alun perin raatihuoneeksi vuosina 1572–1574. Sen suunnittelusta vastasi kaupunginarkkitehti Adam Roberti. Sen jälkeen sen käyttötarkoitus on vaihtunut useaan otteeseen, ja sitä on myös uudistettu ja laajennettu. Viimeisimmät uudistusoperaatiot rakennuksessa on toteutettu 1960-luvulla sekä vuosina 1991–1996.


title: Peter Evans

text: Peter Evans (s. 1. elokuuta 1961) on entinen australialainen rintauimari. Hän voitti uransa aikana neljä olympiamitalia, kaksi kesäolympialaisissa 1980 ja kaksi kesäolympialaisissa 1984.


title: Peter Evans

text: 1980 kesäolympialaisissa Moskovassa Evans valittiin uimaan viestiin 4 × 100 sekauintiviestiin, jossa hänen lisäksi ui Neil Brooks, Mark Tonelli sekä Mark Kerry. Viestijoukkue sijoittui kolmanneksi, jääden vain 0,22 sekunnin päähän Neuvostoliitosta, joka voitti kultaa. Samoissa olympialaisissa Evans voitti 100 metrin rintauinnissa pronssia.


title: Peter Evans

text: Olympialaisten välissä Evans kilpaili Kansainyhteisön kisoissa Brisbanessa. Hän voitti kilpailuissa sekauintiviestissä kultaa, ja 100 metrin rintauinnissa pronssia.


title: Peter Evans

text: 1984 kesäolympialaisissa Evans ja Mark Kerry osallistuivat jälleen sekauintiviestiin. Tällä kertaa heidän kanssa viestissä uivat Mark Stockwell ja Glenn Buchanan. Australian joukkue ei kuitenkaan voittanut Yhdysvaltojen ja Kanadan joukkueita, vaan jäi kolmanneksi. Evans osallistui jälleen myös 100 metrin rintauintiin, jääden jälleen kolmanneksi. Tällä kertaa hänet voittivat yhdysvaltalainen Steve Lundquist sekä kanadalainen Victor Davis.


title: Messier 82

text: Messier 82 on epäsäännöllinen galaksi Ison karhun tähdistössä. Johann Elert Bode havaitsi galaksin 31. joulukuuta vuonna 1774. Pierre Méchain löysi saman galaksin viisi vuotta myöhemmin tietämättä siitä, että Bode oli jo löytänyt sen. Tästä huolimatta Méchain ilmoitti galaksista Charles Messierille, joka lisäsi kohteen ns. Messierin luetteloon.


title: Messier 82

text: Messier 82:n etäisyys Maasta on noin 12 miljoonaa valovuotta. Messier 82 sijaitsee puoli astetta pohjoiseen Messier 81:stä ja on lähes samalla etäisyydellä Maasta. Messier 82 on hieman pienempi kuin Messier 81.


title: Messier 82

text:
Vuoden 1993 keväällä galaksissa havaittiin supernova, joka oli mahdollista havaita harrastelijavälineillä. Myös tammikuussa 2014 havaittiin harrastelijavälineillä havaittavissa oleva supernova.
SEDSin Messier -sivu M82:sta


title: Soothe

text: Soothe on Bjørn Lynnen albumi, joka julkaistiin 13. heinäkuuta 2004. Albumi on tyylilajiltaan ambient- ja rentoutumismusiikkia. Se on ensimmäinen Lynnen albumi, joka on saatavilla sekä CD:nä että audio-DVD:nä. Kuten kaikista muistakin Lynnen albumeista, olemassa on myös ladattava tiedostoversio.


title: Led Zeppelin Box Set

text: Led Zeppelin (Box Set) on englantilaisen rockyhtye Led Zeppelinin vuoden 1990 lokakuussa julkaistu neljän Lp:n tai CD:n kokoelmalevy, joka sisältää yhtyeen tunnetuimpia kappaleita digitaalisesti uudelleenmuokattuina.


title: Led Zeppelin Box Set

text: Albumin on julkaissut Atlantic Records ja sen on tuottanut Led Zeppelinin kitaristi, Jimmy Page.


title: Beneath Another Sky

text: Beneath Another Sky on Bjørn Lynnen albumi, joka julkaistiin 22. toukokuuta 2006. Albumilla hän palaa jälleen kerran avaruustematiikan pariin. Albumia on luonnehdittu tunnelmaltaan "Colony"-albumin kaltaiseksi.Kolme viimeistä raitaa ovat CD-version ostajille Internetistä ladattavia bonusraitoja. CD:n mukana tulevaan vihkoseen on painettu salasana, jolla saa ladattua mainitut raidat LynneMusicin sivuilta.


title: Rayman M

text: Rayman M on ranskalaisen Ubisoftin kehittämä ja julkaisema moninpelipainoitteinen tasohyppelypeli. Peli on tunnettu Pohjois-Amerikassa nimellä Rayman Arena. Pelin PC-versio on käännetty myös suomeksi.


title: Rayman M

text: "Rayman M" -nimeä suunniteltiin alun perin käytettäväksi koko maailman julkaisussa. Entertainment Software Rating Board -ikäluokitusjärjestelmän takia kuitenkin Pohjois-Amerikan julkaisut muutettiin muotoon "Rayman Arena", koska kirjain "M" ESRB-järjestelmässä tarkoittaa sanaa Mature, joka taasen on synonyymi pelille, jota suositellaan yli 16-vuotiaille.


title: Rayman M

text:
Yksinpelissä Rayman M sisältää lukuisia pelityyppejä;
Moninpelissä käytettävissä ovat pelimuodot: Race, Lum Spring, Lum Fight ja Capture the Fly.Peli sai julkaisunsa jälkeen kohtalaiset arvostelut. Peliä kiitettiin monipuolisesta moninpelijärjestelmästä, mutta taasen kritisoitiin vaikeustasojen heittelyistä, jotka vaihtelevat liian helposta äärimmäisen vaikeaan. Actiontrip.com -pelisivusto antoi pelille 7.1/10 ja GameSpot 5.7/10.


title: Pyhän Mikaelin kirkko (Luxemburg)

text: Pyhän Mikaelin kirkko (, , ) on katolinen kirkkorakennus Luxemburgin kaupungissa, eteläisessä Luxemburgissa. Se sijaitsee Ville Hauten kaupunginosassa.


title: Pyhän Mikaelin kirkko (Luxemburg)

text: Pyhän Mikaelin kirkko ei ole ensimmäinen kirkko samaisella alueella. Ensimmäinen kirkko alueelle rakennettiin vuonna 987 Luxemburgin kreivin kirkkokappeliksi. Kirkko kuitenkin vuosien mittaan koki merkittäviä vaurioita, se tuhottiin ja uudelleenrakennettiin useaan otteeseen. Nykyinen kirkko on peräisin vuoden 1688 tienoilta, ja se yhdistelee romaanisen arkkitehtuurin ja barokkiarkkitehtuurin tyylejä. Viimeksi kirkko peruskorjattiin vuosina 2003–2004.


title: David López-Zubero

text: David López-Zubero (s. 11. helmikuuta 1959, Jacksonville, Florida) on entinen espanjalainen uimari, joka voitti pronssia 100 metrin perhosuinnissa kesäolympialaisissa 1980. Hän osallistui olympialaisiin kolme kertaa, alkaen vuodesta 1976. Hänen veljensä Martín voitti olympiakultaa 200 metrin selkäuinnissa kesäolympialaisissa 1992.


title: Canyonlandsin kansallispuisto

text: Canyonlandsin kansallispuisto () on Yhdysvaltojen Utahissa sijaitseva kansallispuisto, joka perustettiin 12. syyskuuta vuonna 1964. Canyonlands on 1 366 km² laajuinen, ja sitä hallinnoi Yhdysvaltain National Park Service. Lähellä Canyonlandsia sijaitsee myös Archesin kansallispuisto.


title: Canyonlandsin kansallispuisto

text: Canyonlands on nimensä mukaisesti tunnettu kanjoneistaan, joita on alueella useita. Niitä ovat kovertaneet pääasiassa puiston halki virtaavat joet Colorado ja Green.


title: Luxemburgin rautatieasema

text: Luxemburgin rautatieasema (, , ) on rautatieasema Luxemburgin kaupungissa. Sitä operoi Chemins de Fer Luxembourgeois, valtio-omisteinen rautatieyhtiö, ja se on Luxemburgin kansainvälinen rautatieasema. Asemalta on yhteydet ympäröiviin maihin Belgiaan, Ranskaan ja Saksaan.


title: Luxemburgin rautatieasema

text: Rautatieasema rakennettiin vuosina 1907–1913. Se korvasi vanhan, vuonna 1859 avatun puisen aseman. Uuden asemarakennuksen suunnittelivat saksalaiset arkkitehdit Rüdell, Jüsgen, ja Scheuffel uusbarokkiseen tyyliin.


title: Luxemburgin rautatieasema

text: Luxemburgin rautatieasema tuli osaksi Ranskan TGV-verkkoa 10. kesäkuuta 2007.


title: Capitol Reefin kansallispuisto

text: Capitol Reefin kansallispuisto () on Yhdysvaltojen Utahissa sijaitseva kansallispuisto. Presidentti Franklin D. Roosevelt julisti sen kansalliseksi suojelumonumentiksi vuonna 1937, mutta kansallispuistoksi se kohosi vasta 18. joulukuuta vuonna 1971. Puisto on 979 km² laajuinen ja 160 kilometrin pituinen, mutta melko kapea. Sitä hallinnoi muiden Yhdysvaltain kansallispuistojen tapaan National Park Service. Puisto on täynnä kivimonumentteja kuten kanjoneita, jyrkänteitä ja kaaria, ja se on lähes pelkkää autiomaata.


title: Glay

text: Glay () on japanilainen rock/pop yhtye, joka perustettiin vuonna 1988. Pääosin yhtyeen tuotanto on rock/pop musiikkia, mutta myös esimerkiksi gospel- ja reggaevaikutteisia kappaleita on paljon. Yhtye on melko tuntematon Japanin ulkopuolella, mutta on kotimaassaan yksi suosituimmista ja myydyimmistä yhtyeistä. Tästä kertoo esimerkiksi se, että 31. heinäkuuta 1999 Makuharissa järjestetty "Glay Expo Survival" keräsi kaikkien aikojen suurimman konserttiyleisön Japanissa, noin 200 000 katsojaa.


title: Glay

text: Yhtyeen nimi tulee väärin lausutusta englannin kielen sanasta harmaa ("gray") ja se edustaa heidän mukaansa yhtyeen musiikillista tyyliä: sekoitus rockia (mustaa) ja poppia (valkoista). He itse kommentoivat nimeään Time Magazine -lehdessä:


title: Glay

text: ""Tiedämme ettei se ole tapa jolla väri lausutaan englanniksi, mutta se on tapamme olla erilainen.""


title: Glay

text: Yhtyeessä on neljä jäsentä ja lisäksi "tukisoittajia", jotka eivät ole niin paljon julkisuudessa. Aluksi kokoonpanoon kuului vain kitaristi "Takuro" ja laulaja "Teru", myöhemmin bändiin liittyi kitaristi "Hisashi". Basisti "Jiro" kävi aluksi vain satunnaisesti bändin keikoilla sijaisena, mutta vuonna 1991 hän liittyi pysyvästi yhtyeeseen.


title: Isla Perejil

text: Isla Perejil on Espanjalle kuuluva pieni, asumaton ja demilitarisoitu saari Gibraltarinsalmessa, 200 metrin päässä Marokon rannikosta. Saaren pinta-ala on 1,35 neliökilometriä ja korkein kohta 74 metriä merenpinnan yläpuolella. Saari sijaitsee viiden kilometrin päässä Pohjois-Marokossa olevasta Espanjan erillisalueesta Ceutasta. Saaren espanjankielinen nimi tarkoittaa persiljaa ja arabiaksi saaren nimi on "Jazirat al-Leila".


title: Isla Perejil

text: Vuonna 1415 Portugali valloitti Ceutan ja Isla Perejilin Fezin kuningaskunnalta. Portugali ja Espanja yhdistyivät vuosiksi 1580–1640. Saari on ollut Espanjan alaisuudessa vuodesta 1668 lähtien.


title: Isla Perejil

text: 11. heinäkuuta 2002 joukko marokkolaisia sotilaita nousi maihin saarella ja nosti Marokon lipun saaren korkeimmalle kohdalle. Espanjan armeija ajoi marokkolaiset takaisin mantereelle miehittämällä saaren muutamaa päivää myöhemmin. Takaisinmiehitys tapahtui ilman laukaustenvaihtoa. Tapahtuman jälkeen Marokon hallitus esitti vastalauseen ja väitti että, 1800-luvun lopulla Espanja oli epäoikeudenmukaisesti ottanut saaren haltuunsa. Aluksi Euroopan unioni ja Nato asettuivat Espanjan puolelle kiistassa. Kiista alkoi ratkeamaan Yhdysvaltain ulkoministeri Colin Powellin neuvoteltua Espanjan ja Marokon kanssa asiasta. Kiista kesti pari viikkoa, jonka jälkeen maat sopivat Marokon pääkaupungissa Rabatissa 22. heinäkuuta palauttavansa saarelle demilitarisoidun statuksen. Tämä status sillä oli ollut ennenkin. Kiistan taustalla on Marokon tyytymättömyys Río de Oron ja Länsi-Saharan tilanteeseen. Näiltä alueilta Espanja poistui jo vuonna 1975. Tämän jälkeen Marokko on vaatinut alueiden liittämistä siihen. Liittämistä kuitenkin vastustaa Polisario-niminen vastarintaliike.


title: Isla Perejil

text: Isla Perejilillä ei ole ihmisasutusta. Vuohet ovat laiduntaneet siellä ja salakuljettajat, terroristit ja laittomat siirtolaiset ovat käyttäneet saarta. Nykyään saarta valvotaan joka puolelta sen statuksen vuoksi. Käytännöllisesti katsoen Isla Perejil on ei-kenenkään maata.


title: Isla Perejil

text: Marokko on vaatinut Espanjalta saaren palautusta.


title: Eduardo Lorente

text: Eduardo Lorente Ginesta (s. 24. toukokuuta 1977, Barcelona, Katalonia) on espanjalainen uimari, joka on edustanut kotimaataan kesäolympialaisissa kaksi kertaa, alkaen vuodesta 2000. Hän voitti pronssia lyhyen radan EM-kilpailuissa 2004 50 metrin vapaauinnissa, ja samalla matkalla kultaa lyhyen radan EM-kilpailuissa 2006.


title: Ragnhild Kåta

text: Ragnhild Tollefsen Kåta (23. toukokuuta 1873 – 12. helmikuuta 1947) oli tunnettu norjalainen kuurosokea tyttö. Hän oli Norjassa ensimmäinen, joka kyseisestä kaksoisaistivammasta huolimatta sai kunnollisen koulutuksen. Kuurosokeudestaan huolimatta hän oppi puhumaan ja inspiroi Helen Kelleriä tekemään saman.


title: Ragnhild Kåta

text: Kåta syntyi Kåtaeietissä, Vestre Slidressä, Opplandin läänissä ja hän oli syntyessään täysin terve lapsi. Kåta menetti näkö-, kuulo-, haju- ja makuaistinsa kolmen ja puolen vuoden iässä mahdollisesti tulirokon seurauksena.


title: Ragnhild Kåta

text: Halvard Bergh tapasi Kåtan vuonna 1887 ja kirjoitti hänestä sanomalehteen. Kuuro Lars A. Havstad luki jutun, ja Kåta pääsi opiskelemaan Havstadin langon Elias Hofgaardin johtamaan kuurojen-instituuttiin. Kun Hofgaard suostui ottamaan Kåtan koulunsa oppilaaksi, valtio maksoi kulut. Koulussa Kåta oppi puhumaan, kirjoittamaan ja lukemaan Braillea eli pistekirjoitusta.


title: Ragnhild Kåta

text: Kun Hofgaard alkoi opettaa Kåtaa puhumaan, hän järkeili, että kuurosokea lapsi hyötyisi eniten puhekyvystä, kuin pelkistä viittomakielen sormiaakkosten opettelusta. Hofgaard opetti Kåtan ensin ääntämään kirjaimia, seuraavaksi yksittäisiä tavuja ja lopulta monitavuisia sanoja, ennen kuin opetti tälle niiden todellisen merkityksen. Siksi harjoitusten kohdalla toimittiin aluksi kuin kyseessä olisi ollut uusi, monimutkainen peli. Ensimmäiset opetetut ja käytetyt sanat olivat "ur" (kello TAI katsoa), "fot" (jalka) ja "bord" (pöytä). Kesällä 1889 Kåta kykeni sanomaan jo yksinkertaisia lauseita.


title: Ragnhild Kåta

text: Myöhemmin tunnettu kuurosokea Helen Keller sai tietää, kuinka Kåta oli oppinut puhumaan, ja yritti opetella itse puhumaan samalla tavalla. Helen ei tosin ollut ihan yhtä menestyksekäs, vaan tämän "suullinen kieli" jäi melko epäselväksi ja vain läheiset ystävät ymmärsivät häntä.


title: Ragnhild Kåta

text: Kåta sai konfirmaation kesäkuussa vuonna 1897. Hänet kuvattiin huumorintajuiseksi, iloluontoiseksi, puheliaaksi ja vahvasti uskovaiseksi ihmiseksi. Kåta kuoli vuonna 1947 saatuaan keuhkoputkentulehduksen.


title: Yorkin herttuatar

text: Yorkin herttuatar on aatelisarvo, joka myönnetään Yorkin herttuan puolisolle. Ensimmäinen nimitys myönnettiin vuonna 1372 Englannin ensimmäisen Yorkin herttuan vaimolle. Yorkin herttuattaren titteli ei ole periytyvä ja se peruutetaan, jos herttuapari eroaa.


title: Yorkin herttuatar

text: Isossa-Britanniassa on ollut yhteensä yksitoista Yorkin herttuatarta:


title: Päijät-Hämeen hyvinvointiyhtymä

text: Päijät-Hämeen sosiaali- ja terveysyhtymä on aikaisempi Päijät-Hämeen sairaalapiiri, johon liitettiin 1. tammikuuta 2007 alkaen myös joidenkin erikoissairaanhoidon kuntayhtymän sosiaalipalvelut, jolloin siitä tuli Päijät-Hämeen sosiaali- ja terveysyhtymä. Päijät-Hämeen sosiaali- ja terveysyhtymän täydellinen virallinen nimi on Päijät-Hämeen sosiaali- ja terveydenhuollon kuntayhtymä. Kuntayhtymään kuuluvat kaikki Päijät-Hämeen maakunnan kunnat mukaan lukien Uudellamaalla sijaitsevat Pukkila ja Myrskylä sekä Kymenlaaksossa sijaitseva Iitti. Päijät-Hämeen sosiaali- ja terveysyhtymä on alueen suuri työllistäjä henkilöstömäärän ollessa 4160 (tilanne 31.12.2012).


title: Päijät-Hämeen hyvinvointiyhtymä

text: Eduskuntavaaleissa Päijät-Hämeen keskussairaalan entinen johtaja Martti Talja tuli kansanedustajaksi.


title: Päijät-Hämeen hyvinvointiyhtymä

text: 1. tammikuuta 2016 Päijät-Hämeen sosiaali- ja terveysyhtymän jäsenkunnista Nastolan kunta yhdistyi Lahden kaupunkiin ja Hämeenkosken kunta Hollolan kuntaan.


title: Michael Joyce

text: Michael Joyce (s. 1945) on yhdysvaltalainen kirjailija, kirjallisuudentutkija ja digitaalisen kirjallisuuden pioneeri. Hän työskentelee Vassar Collegessa.


title: Michael Joyce

text: Joyce tunnetaan parhaiten vuonna 1986 ilmestyneestä hypertekstiteoksestaan "Afternoon, a Story". Se on kirjoitettu Storyspace-ohjelmalla, jonka Joyce on tehnyt yhdessä John B. Smithin ja Jay David Bolterin kanssa. "Afternoon, a Story" -teosta pidetään digitaalisen kirjallisuuden läpimurtoteoksena. Seuraavat hypertekstiteokset "Twelve blue" ja "Twilight, a symphony" ilmestyivät molemmat vuonna 1996. Fiktion ja digitaalisessa muodossa ilmestyneiden tekstien ohella Joyce on kirjoittanut myös teoreettisia teoksia, kuten esimerkiksi "Of Two Minds: Hypertext Pedagogy and Poetics" (1995) ja "Othermindedness: the emergence of network culture" (2000).


title: Michael Joyce

text: Joyce kuuluu James Joycen Odysseuksen hypermediaversion toimittajakuntaan. Vuosina 2000–2001 hän toimi myös ELO:n ("Electronic Literature Organization") jäsenenä.


title: Suomen Kuurosokeat

text: Suomen Kuurosokeat ry on suomalainen kuurosokeiden ja vaikeasti kuulonäkövammaisten asioita ajava yhdistys. Yhdistys valvoo heidän oikeuksiaan, tuottaa palveluja, järjestää yhteistä toimintaa ja toimii kuurosokeusalan asiantuntijana. Yhdistys on perustettu vuonna 1971. Yhdistyksen jäseniin kuuluu kuurosokeita ja heidän omaisiaan, mutta ääni- ja päätäntävalta on kuurosokeilla varsinaisilla jäsenillä. Jäsenyydestä riippumatta järjestön palvelut ovat avoimia kaikille vaikeasti kuulonäkövammaisille ja kuurosokeille.


title: Suomen Kuurosokeat

text: Yhdistyksen toiminta-ajatuksena on: ”Kuurosokeiden omaehtoinen, itsenäinen ja hyvä elämä tasavertaisessa yhteiskunnassa.”


title: Suomen Kuurosokeat

text: Yhdistyksen keskustoimisto sijaitsee Kuurosokeiden Toimintakeskuksella Tampereen Hervannassa. Hallinnon keskus on keskustoimistossa. Sinne on keskitetty myös järjestötoiminta. Kuulonäkövammaisten Kuntoutumiskeskus puolestaan toimii Jyväskylässä.


title: Suomen Kuurosokeat

text: Yhdistyksellä on myös aluepäällikkö ja seitsemän oikeuksienvalvonnan asiantuntijaa ympäri maata. He valvovat kuurosokeiden oikeuksia, opastavat ja neuvovat kuurosokeita erilaisiin palveluihin tai apuvälineisiin liittyvissä asioissa ja tukevat kuurosokeiden leiri-, kerho- ja muuta harrastustoimintaa. Lisäksi oikeuksienvalvonnan asiantuntijat vaikuttavat kuurosokeiden tiedonsaantiin ja vuorovaikutukseen muiden ihmisten kanssa yhteistyössä kuurosokeiden sekä heidän lähiverkostonsa kanssa. Oikeuksienvalvonnan asiantuntijat kertovat kuurosokeuteen liittyvistä asioista eri tahoille, kuten kouluille ja sosiaalialan organisaatioille.


title: Suomen Kuurosokeat

text: Kuntoutumis- ja asumispalvelut tuottaa asiakkaille palveluasumista kuurosokeille ja viittomakielisille yksilöllisistä tarpeista lähtien. Yksikkö toimii Pirkanmaan alueella.


title: Suomen Kuurosokeat

text: IT-Palvelut tarjoavat kuulonäkövammaisille asiakkaille muun muassa koulutusta, käytön opastusta ja laiteasennuksia. Asiakkaille järjestetään myös koulutuspäiviä. Palvelut ovat asiakkaille maksuttomia. Työntekijöitä on kahdeksan.


title: Suomen Kuurosokeat

text: Kommunikaatiopalvelut neuvoo esimerkiksi kommunikaatioon ja tulkkaukseen liittyvissä asioissa sekä tuottaa materiaalia. Yksikkö on mukana useissa työryhmissä, kuten esimerkiksi tulkkitoiminnan yhteistyöryhmässä (TTYR).


title: Suomen Kuurosokeat

text: Suomen Kuurosokeat ry:llä on virike- ja kerhotoimintaa eri puolilla Suomea. Viriketoimintaa on Helsingissä ja Tampereella Toimintapäivät. Viriketoimintaan sisältyy esimerkiksi kulttuuria, liikuntaa, kädentaitoja, retkiä, tiedonvälitystä, opiskelua, vertaistukea ja erilaisia tutustumiskäyntejä. Alueellisia kerhoja on 13 ja valtakunnallisia kuusi. Valtakunnallisia ovat esimerkiksi shakkikerho, nuorten kerho ja Kuurosokeat Keilailijat (KSK) -kerho..


title: Suomen Kuurosokeat

text: Suomen Kuurosokeat ry:n hallitukseen kuuluu puheenjohtaja, varapuheenjohtaja ja viisi muuta jäsentä. Jäsenistö käyttää ylintä päätäntävaltaa kahdessa vuosikokouksessa: syys- ja kevätkokouksessa. Syyskokous valitsee hallituksen jäsenet. Puheenjohtaja valitaan joka toinen vuosi.


title: Lentävä kirvesmies

text: Lentävä kirvesmies on Arto Paasilinnan kirjoittama humoristinen romaani vuodelta 1996. Paasilinnan käsikirjoittama ja Hannu Lukkarisen piirtämä sarjakuvasovitus "Ronkoteus – lentävä kirvesmies" julkaistiin 2002.


title: Lentävä kirvesmies

text: Aikaan noin 1000 eaa. sijoittuva romaani muun muassa kuvailee osittain arkeologiseen tutkimustietoon perustuen elämää tuon aikaisessa Suomessa. Päähenkilön rakentaman lentolaitteen avulla käydään lisäksi muun muassa Keski-Euroopassa ja Assyriassa. Kirjassa on alaviitteinä vakavasti otettavaa tietoa.


title: Akselinlaskija

text: Akselinlaskija on rautateillä käytettävä laite. Sen tarkoituksena on tunnistaa laskijapisteen sivuuttavat junat ja täten antaa tieto turvalaitteille raideosuuden vapaana tai varattuna olosta. Akselinlaskijaa käytetään junien havaitsemiseen samaan tapaan kuin raidevirtapiiriä.


title: Akselinlaskija

text: Akselinlaskentayksiköt sijoitetaan tarkkailtavan osuuden kumpaankin päähän. Yleensä tämä osuus on kahden opastimen välinen osuus tai vaihdetta ympäröivä osuus. Akselinlaskijan kaksi havaintopäätä tunnistavat ohikulkevan junan pyöräkertojen aiheuttaman magneettikentän muutoksen sekä junan liikesuunnan. Junan kulkiessa laitteen ylitse keskuslaitteisto rekisteröi sekä junan suunnan että laskentapisteen ylittäneiden pyöräkertojen lukumäärän. Kun juna ylittää osuuden toisessa päässä sijaitsevan laskentapisteen, lasketaan sen pyöräkerrat uudelleen. Mikäli osuudelle menneiden pyöräkertojen lukumäärä on sama kuin osuudelta poistuneiden pyöräkertojen lukumäärä, laitteisto tulkitsee osuuden vapautuneeksi ja vapauttaa osuuden seuraavan junan käyttöön. Muussa tapauksessa osuus jää varatuksi.


title: Akselinlaskija

text: Laskentatoiminnot suoritetaan turvallisuuskriittisillä tietokoneilla, jotka sijaitsevat yleensä keskitetyssä paikassa, kuten liikenteenohjauskeskuksissa. Tiedonsiirto laskijalaitteiden ja tietokoneiden välillä suoritetaan kuparilankaa tai valokaapelia pitkin. Täten tietokoneyksiköt voivat sijaita pitkien matkojen päässä itse laskijalaitteista.


title: Akselinlaskija

text: Akselinlaskijoita käytetään yleisesti tapauksissa, joissa raiteille nouseva vesi saattaa haitata perinteisten raidevirtapiirien toimintaa. Akselinlaskijoita käytetään myös silloin, kun käytössä on kokoteräksisiä raide-elementtejä, tai kun opastinvälin pituuden vuoksi on helpompaa käyttää akselinlaskentaa useiden peräkkäisten raidevirtapiiriosuuksien sijaan.


title: Akselinlaskija

text: Manner-Euroopassa saatujen kokemusten perusteella akselinlaskennalla päästään jopa viisi kertaa luotettavampiin tuloksiin kuin raidevirtapiireillä. Tämä on eräs tärkeimmistä rautatieliikenteen sujuvuutta edistävistä parannuksista, sillä raidevirtapiirien vikaantuminen aiheuttaa opastimien asettumisen automaattisesti seis-asentoon ja aiheuttaa sitä kautta liikennehäiriöitä ja myöhästymisiä.


title: Akselinlaskija

text: Esimerkiksi virtakatkon sattuessa akselinlaskentajärjestelmä saattaa "unohtaa", kuinka monta pyöräkertaa on sen suojaamalla alueella. Tällöin tarvitaan käsinohjattua laskijaosuuden nollausta, jolloin mukaan tulee inhimillisen erehdyksen vaara.


title: Akselinlaskija

text: Raidevirtapiireistä poiketen, akselinlaskentajärjestelmät eivät kykene havaitsemaan kiskonkatkeamia, sillä akselinlaskijat eivät syötä tai vastaanota virtaa kiskojen kautta. Kokemusten perusteella kiskonkatkeamat tapahtuvat pääasiassa raidevirtapiirien rajoilla, missä kiskoihin on tehty eristetty kiskonjatkos. Akselinlaskennalla varustetuilla radoilla kiskonjatkoksia ei tarvita.


title: Johan Ernst Gunnerus

text: Johan Ernst Gunnerus (28. helmikuuta 1718, Christiania – 25. syyskuuta 1773, Kristiansund) oli norjalainen luonnontieteilijä ja piispa.


title: Johan Ernst Gunnerus

text: Johan Gunneruksen vanhemmat olivat Erasmus Gunnerus ja Anna Gerhard, skottilaista sukua. Johan kävi koulunsa Christianiassa, ja opiskeli filosofiaa ja teologiaa Kööpenhaminassa, Hallessa ja Jenassa, jossa hän sai maisterin paperit vuonna 1745. Vuosina 1755–1758 hän opetti Kööpenhaminassa, kunnes hänet valittiin Trondheimin piispaksi.


title: Johan Ernst Gunnerus

text: Gunnerus oli laajalti kiinnostunut luonnonhistoriasta ja keräsi huomattavan lajikokoelman Keski- ja Pohjois-Norjan matkoillaan. Vuonna 1760 hän oli perustamassa Trondheim Society seuraa, ja vuosina 1767–1773 hän toimi seuran johtotehtävissä. 1761 seura alkoi julkaista "Det Trondhiemske Selskabs Skrifter" -lehteä, nykyiseltä nimeltään "Det Kongelige Norske Videnskabers Selskabs Skrifter". 1765 Gunnerus julkaisi lehdessä kuvauksen jättiläishaista, ja antoi sille tieteellisen nimen "Cetorhinus maximus".


title: Johan Ernst Gunnerus

text: Gunnerus kirjoitti "Flora Norvegica"n (1766–1772). Hän avusti Knud Leemiä tämän teoksessa "Beskrivelse over Finmarkens Lapper" (1767), jossa hän ensimmäisenä antoi tieteellisen nimen valkoviklolle ja isolokille.


title: Johan Ernst Gunnerus

text: Gunnerus oli ensimmäisenä sitä mieltä, että koska revontulet johtuivat auringon toiminnasta, oli revontulia oltava myös kuussa, Venuksessa ja Marsissa.


title: Johan Ernst Gunnerus

text: Kasviheimo ja -suku "Gunnera" on nimetty hänen kunniakseen (Meisner).


title: Luettelo joista virtaaman mukaan

text: Tämä on luettelo joista virtaaman mukaan. Luettelossa on vain ne joet joiden virtaama on yli 2000 kuutiometriä sekunnissa.


title: Akitsa

text: Akitsa on kanadalainen black metal -yhtye, joka perustettiin vuonna 1999 Montrealissa tavoitteena luoda raakaa ja perinteikästä black metal-musiikkia. Pian yhtyeen muodostamisen jälkeen ensimmäinen demo-kasetti "Totale Servitude" julkaistiin pienellä 100-kopion painoksella, joka nopeasti myytiin loppuun.


title: Akitsa

text: Vuonna 2001 yhtye julkaisi epämiellyttävällä ja äärimmäisen raa'alla äänimaailmalla varustetun debyyttilevynsä, "Goétien". Lyyrisesti "Goétie" on vihainen hyökkäys ihmiskuntaa vastaan, sen kappaleet sisälsivät niin black metalille perinteistä ihmisvihaa kuin syvän ekofasistisia kannanottoja. Lukuisista levyn jakeluun liittyneistä ongelmista huolimatta "Goétie" julkaistiin myös Euroopassa tuoden yhtyettä myös eurooppalaisten tietoisuuteen.


title: Akitsa

text: Lähes samanaikaisesti debyytin kanssa Akitsa julkaisi myös toisen studioalbuminsa "Sang Nordiquen". Musiikillisesti Akitsa pysyi tunnollisena debyytin kylmälle äänimaailmalle vähentäen kuitenkin kappaleiden tempoa luoden näin levylle melankolisen tunnelman. Suurin muutos tapahtui kuitenkin teksteissä, jotka "Sang Nordiquella" käsittelivät globalisaatiota, kansallista identiteettiä ja muita poliittisia asioita.


title: Akitsa

text: Sang Nordiquen jälkeen yhtye julkaisi lukuisia split- ja EP-julkaisua ennen vuonna 2006 ilmestynyttä kolmatta studioalbumia, "La Grande Infamietä".Jäsenillä ei ole erityisiä rooleja yhtyeessä, vaan he vaihtelevat instrumentteja kappaleen mukaan.


title: Carlsbad Cavernsin kansallispuisto

text: Carlsbad Cavernsin kansallispuisto () on Yhdysvalloissa New Mexicon osavaltion Guadalupe-vuorilla sijaitseva kansallispuisto. Se perustettiin 14. toukokuuta 1930. Puisto ulottuu 189,26 km²:n laajuiselle alueelle, ja sitä hallinnoi Yhdysvaltojen muiden kansallispuistojen tapaan National Park Service.


title: Carlsbad Cavernsin kansallispuisto

text: Carlsbad Cavernsin kansallispuisto sijaitsee 400 kilometriä pitkällä fossiiliriutalla, joka reunustaa New Mexicon kaakkoisosissa Texasin länsiosissa sijaitsevaa Delawaren allasta. Riutan päälle on kerrostunut suolaa ja sedimenttejä vuosimiljoonien aikana. Riutta kohosi 65–6 miljoonaa vuotta sitten muodostamaan Guadalupevuoret.


title: Carlsbad Cavernsin kansallispuisto

text: Carlsbad Cavernsin kansallispuiston ilmasto on puolikuiva mannerilmasto. Talvet ovat viileitä, ja niiden aikana sataa välillä lunta. Keväät ovat tuulisia ja kesät kuumia. Vuoden keskilämpötila on 19 astetta ja vuoden sadanta 366 millimetriä. Heinä–syyskuussa on monsuunikausi, jonka aikana esiintyy voimakkaita ukkosmyrskyä ja sataa suurin osa vuoden sademäärästä.


title: Carlsbad Cavernsin kansallispuisto

text: Luolastojen ilmasto on monimutkainen. Carlsbad Cavern -nimiseen tunnetuimpaan luokaan puhaltaa talvisin kylmää ja kuviaa ilmaan, mikä pakottaa lämpimämmän ja kosteamman ilman kattoon ja ulos luolasta. Ilmiö on viilentänyt luolan keskilämpötilan 13,3 asteeseen. Talvisin ilmankosteus tippuu 87,5 prosenttiin, mutta kesäisin se on noin 100 prosentin tienoilla. Syvemmällä luolassa on tasaisempi 20 asteen lämpötila ja 100 prosentin ilmankosteus.


title: Carlsbad Cavernsin kansallispuisto

text: Carlsbad Cavernsin kansallispuisto sijaitsee eteläisen Kalliovuorten, pohjoisen Chihuahuan aavikon ja lounaisen Suuren tasangon eliömaantieteellisen alueen rajavyöhykkeellä. Chihuahuan aavikon pohjoisosat ovat Pohjois-Amerikan aavikoiden kosteimpia alueita. Kasvillisuus on pääosin ruohikkoa ja pensaikkoja, mutta korkeimmilla alueilla on myös joitain metsiköitä.


title: Carlsbad Cavernsin kansallispuisto

text: Kansallispuistossa on havaittu 67 nisäkäs-, 357 lintu-, 45 matelija-, 9 sammakkoeläin-, 5 kala- ja vähintään 600 hyönteislajia. Puistossa elää peräti 17 lepakkolajia. Niistä huomattavin on meksikondoggilepakko, joita siellä on pesimäkaudella noin miljoona yksilöä. Muita nisäkkäitä ovat harmaakettu, kojootti, puuma, kauluspekari, hanka-antilooppi ja muulipeura.


title: Carlsbad Cavernsin kansallispuisto

text: Rattlesnake Springs on harvinainen aavikkoympäristön rantametsävyöhyke. Se on luokiteltu kansainvälisesti tärkeäksi lintualueeksi, ja siellä on tunnistettu yli 300 lintulajia. Kansallispuiston lintulajistoon kuuluvat maakotka, valkopäämerikotka, suomuviiriäinen, täpläpöllö, amerikanhuuhkaja, kalifornianjuoksukäki, amerikanisolepinkäinen ja luolapääsky, jonka Carlsbad Cavern -luolassa pesivä populaatio on pohjoisen pallonpuoliskon suurin.


title: Mel Blanc

text: Melvin ”Mel” Jerome Blanc (30. toukokuuta 1908 San Francisco, Kalifornia – 10. heinäkuuta 1989 Los Angeles, Kalifornia) oli yhdysvaltalainen Annie-palkittu ääninäyttelijä, joka esiintyi myös radiossa ja televisiomainoksissa.


title: Mel Blanc

text: Hänen poikansa Noel Blanc on jatkanut isänsä työtä Looney Tunesin parissa, mutta ei yhtä aktiivisesti.


title: Mel Blanc

text: Parhaiten Blanc tunnetaan lukuisista äänirooleistaan Warner Bros.:in ja Hanna-Barberan piirrossarjoista ja -elokuvista animaation kulta-aikana 1940–1960-luvuilla. Hän oli ensimmäinen ääninäyttelijä, joka sai nimensä piirroselokuvien alkuteksteihin. Blanc esitti muun muassa Looney Tunesin suurimpia ja tunnetuimpia tähtiä kuten sarkastista Väiski Vemmelsäärtä, yliaktiivista ja vaaroille altista Repe Sorsaa, kilttiä, pahasti änkyttävää Putte Possua ja satoja muita hahmoja. Hän saikin lempinimekseen ”tuhannen äänen mies”. Mel Blanc teki 1 014 ääniroolia vuosina 1937–1989. Oma radio-ohjelma "The Mel Blanc Show" hänellä oli vuosina 1946–1947 CBS-radioverkossa.


title: Edward Sabine

text: Edward Sabine (14. lokakuuta 1788 Dublin – 26. toukokuuta 1883 East Sheen, Surrey) oli irlantilainen astronomi, ornitologi ja tutkimusmatkailija.


title: Edward Sabine

text: Hänen isänsä oli Joseph Sabine. Hänen äitinsä kuoli Edwardin ollessa kuukauden ikäinen. Hän opiskeli Marlowissa ja Woolwichin Kuninkaallisessa sotilasakatemiassa. Hän tavoitti lopullisen kenraalimajurin sotilasarvonsa vuonna 1859.


title: Edward Sabine

text: Sabine äänestettiin Royal Societyn jäseneksi 1818. Samana vuonna hän osallistui kapteeni John Rossin epäonnistuneelle retkelle Luoteisväylän löytämiseksi. 1819 hän osallistui komentaja William Edward Parryn Luoteisväyläretkelle.


title: Edward Sabine

text: Sabine teki elämäntyönsä pääasiassa astronomian ja geodesian piirissä. Hän tutki maapallon muotoa ja maan magneettikenttää. Pohjoisilla merialueilla hän tutki myös eläimiä, ja ensimmäisenä kuvaili ja nimesi tieteelle tiiralokin.


title: John Cornforth

text: Sir John Warcup ”Kappa” Cornforth FRS (7. syyskuuta 1917 – 8. joulukuuta 2013) oli australialainen kemisti, jolle myönnettiin vuonna 1975 Nobelin kemianpalkinto hänen ansioistaan stereokemian alalla.


title: John Cornforth

text: Cornforth syntyi Sydneyssä, Australiassa. Hän opiskeli orgaanista kemiaa Sydneyn yliopistossa, valmistui 1937 ja sai stipendin Oxfordin yliopistoon. Cornforth lyötiin ritariksi vuonna 1977.


title: John Cornforth

text: Cornforth oli Royal Societyn jäsen ja mukana Sussexin yliopiston toiminnassa kemiantutkimuksen alalla. Hän oli ”vuoden australialainen” 1975.


title: John Cornforth

text: Cornforth oli kuuro nuoruusvuosistaan lähtien.


title: Luxemburgin yliopisto

text: Luxemburgin yliopisto Luxemburgin kaupungissa on Luxemburgin suurherttuakunnan ainoa yliopisto. Se perustettiin 13. elokuuta 2003. Ennen sitä luxemburgilaiset opiskelivat ulkomaisissa yliopistoissa. Yliopistossa on kolme tiedekuntaa, ja opiskelijoita noin 3 300.


title: Hana matsuri

text: Hana matsuri ( tai ) on japanilainen kukkajuhla, jolla juhlistetaan Buddhan syntymäpäivää. Juhlaa vietetään 8. huhtikuuta eikä se ole kansallinen pyhäpäivä.


title: Hana matsuri

text: Päivää vietetään temppeleissä kaatamalla pienellä kauhalla kukilla koristellulla alttarilla olevan Buddhan patsaan päälle päälle makeaa teetä tai amachaa. Juhlan luonne vaihtelee paikasta toiseen. "Kanbutsu-e" sekä "hana matsuri" sekoittuivat toisiinsa Meiji-kaudella, josta lähtien Buddhan syntymäpäivä on tunnettu hana matsurina.


title: Hana matsuri

text: Kerrotaan, että kun Buddha syntyi, yhdestä yhdeksään lohikäärmettä kaatoi hänen päällensä puhdasta, hyvätuoksuista vettä. Toinen, alkuperäiseen hana matsuriin liittyvä uskomus on, että keväällä jumala laskeutui alas vuorilta suojelemaan riisipeltoja ja syksyllä nousi vuorille suojelemaan niitä. Hana matsuria vietettiin jumalan toivottamiseksi tervetulleeksi.


title: Hana matsuri

text: Kanbutsu-e seremonia eli Buddhan syntymäpäivä tuotiin Japaniin Intiasta Kiinan kautta ja sitä juhlistettiin Japanissa ensimmäistä kertaa Narassa vuonna 606.


title: Hana matsuri

text: Juhlapäivänä ei vain juoda makeaa teetä, vaan sumi-mustetta jauhetaan siihen ja syntyneellä musteella kirjoitetaan paperilapulle ""Huhtikuun 8. on hyvän onnen päivä ja hyönteiset on ajettu pois."" Paperilappu ripustetaan sen jälkeen ylösalaisin ja sen uskotaan kartoittavan epämieluisat hyönteiset.


title: Hana matsuri

text: Hana matsuri tunnetaan myös nimillä Bussho-e sekä Goutan-e.


title: Mari Sunna

text: Mari Sunna (s. 5. maaliskuuta 1972 Espoo) on suomalainen taidemaalari. Sunna opiskeli Lahden taideteollisessa instituutissa ja Vapaassa taidekoulussa. Jatko-opinnot hän suoritti Lontoon Chelsea College of Art and Designissa ja valmistui vuonna 2000. Sunnan maalauksia on ollut esillä näyttelyissä sekä Suomessa että ulkomailla.


title: Mari Sunna

text: Sunna muutti Lontoosta takaisin Suomeen vuonna 2005. Samana vuonna hän oli Ars Fennica -ehdokkaana. Sunnan ensimmäinen taidemuseossa pidetty yksityisnäyttely oli Espoon modernin taiteen museossa vuonna 2007. Mari Sunna sai Suomen Taideyhdistyksen dukaattipalkinnon 2007.


title: Mari Sunna

text: Sunnan maalausten hahmot ovat usein naisia. Ne ovat fragmentaarisia tai ääriviivoin hahmoteltuja, kasvottomia tai kasvonsa poispäin kääntäviä, kuin alati itseään etsivä arvoitus. Mari Sunna liikkuu hämärän rajamailla. Hänen naisensa eivät ole päivänvalon eläjiä, vaan olentoja, jotka nousevat esiin suurkaupungin utuisesta ihmisvirrasta, muistoista ja mielentiloista, usein myös taiteen historiasta.


title: Lapin Kansa

text: Lapin Kansa on koko Lapissa kuusi kertaa viikossa ilmestyvä sanomalehti. Lehden päätoimittaja oli Heikki Tuomi-Nikula vuoden 2008 loppuun, jonka jälkeen päätoimittajana aloitti "Helsingin Sanomien" politiikan toimituksen esimiehenä työskentelevä Antti Kokkonen.


title: Lapin Kansa

text: Alma Media ilmoitti maaliskuussa 2018 myyneensä Pohjois-Suomen lehtitoiminnan oululaiselle Kalevalle. Lapin Kansa siirtyi Kalevan omistukseen huhtikuun 2018 alusta.


title: Lapin Kansa

text: "Lapin Kansa" perustettiin vuonna 1928 Maalaisliiton Itä-Lapin alueen äänenkannattajaksi. Lehti muuttui 1958 poliittisesti riippumattomaksi, kun Maalaisliitto kielsi siltä oikeuden esiintyä puoluelehtenä.


title: Lapin Kansa

text: Sen omistavasta Lapin Kansa Oy:stä tuli vuonna 1995 Alma Median konserniyhtiö. Lehden levikki oli vuonna 2010 32 691.


title: Lapin Kansa

text: Lehti muuttui broadsheet-koosta tabloidi-kokoiseksi vuonna 2011.


title: Lapin Kansa

text: "Pohjolan Sanomat" yhdistettiin "Lapin Kansaan" vuonna 2015. Lehdet ilmestyivät omilla nimillään, vaikka suurin osa sisällöstä oli silti samaa. Alma Media ilmoitti maaliskuussa 2017 lopettavansa "Pohjolan Sanomat" kokonaan ja yhdistävänsä lehdet yhden nimen alle, jolloin "Lapin Kansasta" tuli koko Lapin maakuntalehti.


title: Lapin Kansa

text: Lapin Kansan päätoimittajat:Johanna Korhonen nimitettiin syyskuussa 2008 Lapin Kansan päätoimittajaksi, mutta hän ei ehtinyt aloittaa tehtävässä ennen kuin hänen työsopimuksensa purettiin. Korhosen julkisuuteen lähettämän tiedotteen mukaan työsuhteen purkamisen syy oli se, että hän elää rekisteröidyssä parisuhteessa naisen kanssa. Alma Median tiedotteen mukaan sopimuksen syntymisen jälkeen oli käynyt ilmi, että Korhonen valehteli useaan otteeseen rekrytointiprosessin aikana. Lapin Kansan istuva päätoimittaja Heikki Tuomi-Nikula epäili 2. lokakuuta, että julkisesti homoseksuaalinen ihminen tuskin voisi toimia Lapin Kansan päätoimittajana tai Lapin maakunnan edustajana. Tuomi-Nikulasta tehtiin Rovaniemen poliisille tutkintapyyntö, jossa halutaan poliisin selvittävän, syyllistyikö päätoimittaja Tuomi-Nikula syrjintään kehottamiseen. Lapin Kansan toimitusosasto vaati sekä Alma Median toimitusjohtaja Kai Telanteen että Heikki Tuomi-Nikulan eroa.


title: Lapin Kansa

text: Alma Median sanomalehtien toimitusosastot katsoivat 3. lokakuuta, että Kai Telanne oli toiminut julkisuudessa harkitsemattomasti ja toimillaan aiheuttanut vahinkoa koko konsernille ja kaikille sen lehdille. Myös Suomen Journalistiliitto paheksui Alma Median johdon toimintaa asiassa. Helsingin käräjäoikeus hylkäsi toukokuussa 2011 Telannetta vastaan nostetun työsyrjintäsyytteen. Korhonen valitti päätöksestä ja Helsingin hovioikeuden ratkaisussa Alman tytäryhtiö tuomittiin maksamaan Korhoselle yli 80 000 euroa korvauksia.


title: Lapin Kansa

text: Pohjolan Sanomien paperilehti lakkasi itsenäisenä lehtenä ja yhdistyi Lapin Kansaan, josta ilmestyy Meri-Lapssa painos Pohjolan Sanomien nimellä osin eri sisällöllä. Lehtien toimitukset, mediamyynti ja tuotanto yhdistettiin. Verkossa julkaistava lehti jatkoi ilmestymistä täysin itsenäisenä seitsenpäiväisenä lehtenä. Se muuttui pääosin maksulliseksi.


title: Lapin Kansa

text: Alma Media ilmoitti maaliskuussa 2017 lopettavansa "Pohjolan Sanomat" ja yhdistävänsä molemmat lehdet yhden nimen ja brändin alle.


Valtioneuvoston turvallisuus- ja puolustuspoliittinen selonteko 2004 on eduskunnan puolustusvaliokunnan käsittelemä ja eduskunnan hyväksymä asiakirja, jolla ohjataan myös Suomen puolustusvoimien kehitystä vuosiksi 2005-2012. Aikaisemmin Suomessa puolustuspolitiikkaa suunnattiin ja parlamentarisoitiin parlamentaarinen puolustuskomitea-nimisen menettelyn avulla. Selontekomenettelyssä selonteon laatii ulkoasiainministeriö ja puolustusministeriö. Selonteon yhteydessä sen käsittelyn oikeudesta kilpaili puolustusvaliokunnan kanssa ulkoasiainvaliokunta ja selonteko meni puolustusvaliokuntaan äänestyksen tuloksena.


title: Valtioneuvoston turvallisuus- ja puolustuspoliittinen selonteko 2004

text: Selonteko käsittää laajasti myös siviilikriisinhallinnan, minkä vuoksi se on myös laajahkosti turvallisuuspoliittinen selonteko, vaikka tarkoitukseltaan se tähtää puolustusvoimien hankintojen, puolustusbudjettien ja puolustuspolitiikan hyväksyttämiseen budjettikautta pidemmälle aikavälille.


text: Selonteon mukaisesti puolustussuunnittelussa käytetään pohjana seuraavia kriisimalleja:


text: Alueellisella kriisillä tarkoitetaan tässä yhteydessä tilannetta, jossa Suomen rajojen ulkopuolella tapahtuvalla alueellisesti rajoittuneella kriisillä voi olla vaikutuksia Suomeen.


text: Kriisi voi aiheutua muun muassa sotilaallisista, poliittisista tai taloudellisista syistä tai näiden yhdistelmästä. Kriisi voi myös syntyä suuronnettomuuden, ympäristökatastrofin tai Suomen ulkopuolisten yhteiskunnallisten ongelmien seurauksena. Alueellinen kriisi voi olla myös kauempana Suomen alueesta kehittyvä Euroopan tai maailman turvallisuutta uhkaava kriisi.


text: Alueellisen kriisin vaikutusten ulottuminen Suomeen estetään tai rajoitetaan säätelemällä joustavasti valmiutta ja käyttämällä puolustusvoimien joukkoja tarvittavassa laajuudessa yhteistoiminnassa muiden viranomaisten kanssa. Suomen lähialueiden ulkopuolella tapahtuviin alueellisiin kriiseihin pyritään vaikuttamaan osallistumalla myös kansainvälisiin kriisinhallintatehtäviin.


text: Poliittisella, taloudellisella ja sotilaallisella painostuksella tarkoitetaan toimintaa, jolla toinen valtio tai muu toimija pyrkii vaikuttamaan Suomen valtiolliseen päätöksentekoon.


text: Sotilaalliseen painostukseen voi liittyä alueloukkauksia, aseellisia välikohtauksia, maa-, meri-, lento- ja tietoliikenteen häirintää sekä informaatio-operaatioita, joilla pyritään vaikuttamaan yleiseen mielipiteeseen, kansalaisten maanpuolustustahtoon, yhteiskunnan toimintaan tai heikentämään kykyä maan puolustukseen. Painostusta voidaan tehostaa myös epäsymmetrisin sodankäynnin keinoin.


text: Painostustilanne edellyttää puolustusvoimilta kykyä säädellä valmiutta joustavasti ja ennakoivasti. Perustamalla tarvittavat joukot ja suojaamalla elintärkeät toiminnot osoitetaan puolustuskykyä ja nostetaan kynnystä käyttää sotilaallista voimaa Suomea vastaan.


text: Painostus voi jatkua nopeasti toimeenpantavalla sotilaallisen voiman käytöllä, jolla pyritään pakottamaan valtakunnan johto haluttuihin ratkaisuihin kohdistamalla lamauttavia toimia yhteiskunnan elintärkeisiin järjestelmiin, kohteisiin ja toimintoihin sekä puolustusjärjestelmään. Iskun mahdollisia sotilaallisia kohteita ovat integroidut tiedustelu-, valvonta- ja johtamisjärjestelmät sekä ilmapuolustus, lentokentät ja satamat.


text: Tällaiseen strategiseen iskuun voi liittyä lento- ja laivaliikenteen häirintää ja estämistä. Isku voidaan toteuttaa kaikkien puolustushaarojen erillisinä tai yhteisinä toimina käyttäen kaukovaikutteisia asejärjestelmiä sekä erikoisjoukkoja. Toimintaan sisältyy oleellisena osana informaatio-operaatioita.


text: Myös hyökkäys alueiden valtaamiseksi voi alkaa strategisella iskulla. Se jatkuu kaikkien puolustushaarojen vahvalla voimankäytöllä. Hyökkäyksellä pyritään suoraan vaikuttamaan puolustajan elintärkeisiin kohteisiin ja toimintoihin sekä valtaamaan sodan päämäärän kannalta keskeiset alueet.


text: Puolustus pyritään murtamaan mahdollisimman laajalla keinovalikoimalla. Päämäärään pyritään esimerkiksi informaatiosodankäynnillä, erikoisjoukkojen, tuholaistoiminnan, kauaskantoisten täsmäaseiden ja maahyökkäyksen sekä maan kansainvälisen eristämisen yhteisvaikutuksella. Päämäärän saavuttaminen ei välttämättä edellytä laajojen maa-alueiden valtaamista tai puolustajan koko asevoimien tuhoamista. Strategista iskua laajemman operaation valmistelu kestänee kuukausia.


text: Sotilaallisen voimankäytön ennaltaehkäisy edellyttää puolustuksen suorituskyvyn osoittamista nostamalla puolustusvalmiutta riittävän korkealle. Sotilaallisen voimankäytön torjunta edellyttää aina osittaista tai täydellistä liikekannallepanoa.


text: Epäsymmetrisellä sodankäynnillä ymmärretään laajassa merkityksessä sekä sotilaallista että ei-sotilaallista toimintaa, jossa käytetään keinoja tai välineitä, joiden torjuntaan vastapuoli ei ole varautunut. Epäsymmetrinen sodankäynti korostuu tulevaisuudessa turvallisuusuhkana ja kaikkiin uhkamalleihin mahdollisesti liittyvänä keinona.


text: Epäsymmetrisen sodankäynnin keinoin voidaan vahingoittaa ylivoimaistakin vastustajaa. Avoin, pitkälle kehittynyt tietoyhteiskunta on erityisen haavoittuva minkä tahansa toimijan epäsymmetrisille hyökkäyksille. Keskeisimpinä epäsymmetrisinä uhkina pidetään terrorismia ja tuholaistoimintaa, joukkotuhoaseiden leviämistä ja käyttöä sekä informaatiosodankäyntiä.


text: Erikoisjoukkojen toiminta tai informaatiosodankäynnin menetelmät voivat toimintamalleiltaan olla täysin terroristi- tai rikollisjärjestön toteuttamien iskujen kaltaisia. Epäsymmetrisiä sodankäynnin keinoja käytettäessä tekijöiden tarkoitusperät ja kriisin laajenemisen riski erityisesti sotilaallista voimankäyttöä alempiasteisissa uhkamalleissa voivat olla vaikeasti arvioitavissa.


text: Epäsymmetrisen sodankäynnin uhat otetaan huomioon yhteiskunnan varautumisen suunnittelussa kaikilla hallinnonaloilla.


text: Käytännössä sodanajan puolustusvoimat muuttuvat selonteon ja edellisen vuoden 2001 selonteon perusteella sotilasmäärältään vähäisemmäksi ja 2008 joukkojen vahvuuden tulisi olla enää vain 285 000 sotilasta. Tuohon mennessä luovutaan toisesta sodanajan panssariprikaatista sekä erillisistä panssarivaunupataljoonista, neljästä alueellisesta prikaatista sekä kolmesta jääkäriprikaatista sekä noin 200 pienemmästä yksiköstä.


text: Operatiivisten joukkojen valmiusprikaatit saatetaan operatiivisesti valmiiksi vuoteen 2008 mennessä. Leopard 2A4-panssarivaunut muodostavat panssariprikaatin rungon, jolloin T-72-vaunuista voidaan luopua. CV9030-vaunut otetaan käyttöön. Kuljetushelikopteripataljoona saatetaan operatiiviseen kuntoon 2010 mennessä.


title: Finn (joki)

text: Finn on joki Irlannin tasavallan pohjoisosissa. Se on Foylejoen sivujoki, ja virtaa Donegalin kreivikunnan läpi. Aluetta, jonka läpi se virtaa kutsutaan Finnin laaksoksi. Finn virtaa myös osittain Tyronen kreivikunnassa Pohjois-Irlannissa. Cladyn kylä (, joka tarkoittaa pesujokea, tai Claddagh, joka tarkoittaa joen mutaista töyrästä) Strabanen lähellä on Finnin varrella.


title: Jeesuksen hauta

text: On olemassa useita paikkoja, joita jotkut pitävät Jeesuksen hautana tai ovat väittäneet hautapaikaksi:Jeesuksen hautaa käsittelevät:


title: Sundarbansin kansallispuisto

text: Sundarbanin kansallispuisto sijaitsee puoliksi Intiassa, Länsi-Bengalin osavaltiossa. Sundarban, joka ulottuu myös Bangladeshin puolelle, on maailman suurin mangrovemetsäalue, ja yksi suurimmista bengalintiikerin suojelualueista. Sundarbanissa asuu myös lukuisia lintu- ja matelijalajeja, muun muassa suolaisen veden krokotiili.


title: Sundarbansin kansallispuisto

text: Sundarban sijaitsee Ganges- ja Brahmaputra-jokien laajassa yhteisessä suistossa. Se muodostuu 54 pienestä saaresta. Alueen ilmasto on trooppinen: keskimääräinen ylin lämpötila 34 °C ja alin 20 °C. Talvella vallitsee pohjoisen ja koillisen välinen tuuli, kesällä lounaistuulet ovat yleisimpiä. Trooppiset hirmumyrskyt ja niitä heikommat matalapaineet ovat varsin yleisiä kahden sadekauden aikana toukokuussa ja lokakuussa.


title: Sundarbansin kansallispuisto

text: Alueesta tuli luonnonsuojelualue 1974 ja kansallispuisto 1983. Vuodesta 1987 asti se on ollut Unescon maailmanperintökohde.


title: Sundarbansin kansallispuisto

text: Sundarban on saanut nimensä mangrovemetsien yleisestä kaakaokasveihin kuuluvasta sundri-puusta. Sen hengitysjuuret nousevat korkealle, joten sen juuristo ei kuole hapenpuutteeseen tulvien aikana. Tulvantorjunta alueella on muuttanut alueen tasapainoa, ja sundrit saattavat olla vaarassa hävitä kilpailussa muille puille.


title: Sundarbansin kansallispuisto

text: Sundarbania uhkaavat myös vaatimukset alueen öljyvarojen hyödyntämisestä.


title: Kilven Kuoro

text: Kilven Kuoro on Helsingissä toimiva sekakuoro. Kuoron toiminnan pohja luotiin jo vuonna 1885, jolloin Aurora Karamzin lahjoitti Raittiusyhdistys Kilven laulu- ja soittokunnalle huomattavan rahasumman (300 mk) toiminnan tukemiseen. Tällöin noin 30 hengen kuoro lauloi lähinnä omaksi ilokseen aina vuoteen 1913. Silloin johtajaksi tuli Wilho Siukonen joka muodosti Kilven Kuorosta konserttikuoron, jolla oli säännölliset harjoitukset ja josta alettiin pitää jäsenluetteloa. Vuotta 1913 pidetäänkin kuoron varsinaisena perustamisvuotena. Ensimmäinen konsertti oli 6. joulukuuta 1914.


title: Kilven Kuoro

text: Merkkitapauksena voidaan myös pitää Kilven Kuoron esiintymistä 3. tammikuuta 1924 sotilasradiossa, sillä se oli ensimmäinen kuorolauluesitys Suomessa, jota kuultiin radion välityksellä ja siitä kirjoitettiin Päivälehdessä: “Laulu oli selvää ja voimakasta ja kuului kauniilta ja hyvin ainakin Kemiin asti”.


title: Kilven Kuoro

text: Kilven Kuoro juhli 15-vuotisjuhlaansa vuonna 1928, jolloin kantaesitettiin kuoron edelleen pitkäaikaisimman johtajan Väinö Pesolan säveltämä ja Lauri Pohjanpään sanoittama Kilven Kuoron marssi. Kymmenen vuotta myöhemmin vietettyyn 25-vuotisjuhlaan säveltäjä, professori Jean Sibelius lähetti tervehdyksen, jossa mainitsi: "Olen aina suurella mielenkiinnolla ja mielihyvin kuunnellut Kilven Kuoron erinomaisia esityksiä. Jean Sibelius".


title: Kilven Kuoro

text: Kilven Kuoro esitti 1920- ja -30-luvuilla suuria kuoroteoksia ja kantaesitti useiden kotimaisten säveltäjien, kuten Pesolan, Ilmari Krohnin ja Selim Palmgrenin teoksia. Suurten teosten ja kantaesitysten esittäminen on pysynyt osana kuoron ohjelmarunkoa myöhemminkin.


title: Kilven Kuoro

text: Sodat keskeyttivät kuoron toiminnan mutta sotien jälkeen kuoron toiminta elpyi. Vuonna 1952 Kilven Kuoro hajosi ja osa kuoron jäsenistä perusti Helsingin Laulun. Kuorot ovat toimineet erillään siitä lähtien mutta yhteistyötä on tehty 2000-luvulla: kesällä 2002 kuorot olivat Haminan Laulu- ja Soittojuhlilla ja esittivät yhdessä Felix Mendelssohnin kaksoiskuoroteoksen. Kesällä 2005 kuorot esittivät Terijoen laulujuhlilla kansallisromanttisia kuoroteoksia yhdessä ja keväällä 2007 sai ensiesityksensä Säde Rissasen (nyk. Bartling) kuoroille tekemä sävellys, joka pohjautuu Hannu Mäkelän "Jonakin päivänä kirjoitan sinusta runon" -teokseen. Satavuotisgaalassaan vuonna 2013 Kilven Kuoro kantaesitti Kaj-Erik Gustafssonin sävellyksen Tommy Tabermannin runoihin Minä haluaisin ja Onni, kerro minulle.


title: Kilven Kuoro

text: Kilven Kuoron toimintaan ovat vuosien mittaan kuuluneet konserttien lisäksi ulkomaanmatkat. Ensimmäinen matka tehtiin 1926 Tallinnaan. Sen jälkeen matkoja on tehty ympäri Eurooppaa. Merkittävämpiä ovat olleet kilpailumatkat Walesin kansainväliseen kuorokilpailuun Llangolleniin, josta on tullut palkintoina kuudes sija vuonna 1966 ja voitto kansanlaulusarjassa vuonna 1987. 2010-luvulla kuoro on osallistunut myös Interkultur-organisaation kilpailuihin.


title: Kilven Kuoro

text:
Kotimaassa kuoro on osallistunut Tampereen Sävelen kuorokatselmukseen, jossa on saavutettu yksi hopealeima 1993, kaksi hopealeimaa 2003, ja kolme hopealeimaa 1991, 1995, 2009 ja 2013
Vuonna 2011Kilven Kuoro arvioitiin Tampereella ensi kertaa yhden kultaleiman arvoiseksi.


title: Kilven Kuoro

text: Kilven Kuoro levytti ensimmäisen kerran 1929 (His master’s voice). Vuonna 1986 ilmestyi joululevy "Kun juhla on juhlien". Koskenpääläisen säveltäjän Eino Rautaruohon teoksia taltioitiin Jämsänkoski-säätiön toivomuksesta kesällä 1988. "Pohjoisia tuulia" vuodelta 1992 sisältää pohjoismaisten nykysäveltäjien lauluja sekakuorolle. 2004 ilmestyi Valoa-joululevy. Keväällä 2007 valmistui kuoron Cantama-projektin levy, joka sisältää Piae Cantiones -lauluja.


title: Kilven Kuoro

text:
Kilven Kuorossa on laulukaudella 2014–15 yli 50 aktiivilaulajaa. Kuoron puitteissa toimii myös useita pienyhtyeitä.
Kilven Kuoro kuuluu Sulasoliin, Sulasolin Helsingin piiriin sekä Sekakuoroliittoon.


title: Tokion Disneyland

text: Tokion Disneyland () on yksi Tokion Disney Resort -lomakeskuksen teemapuistoista. Toinen on DisneySea. Se sijaitsee Urayasun kaupungissa Chiban prefektuurissa lähellä Tokiota. Tokion Disneyland avattiin 15. huhtikuuta 1983 ja se oli Disneyn ensimmäinen puisto Yhdysvaltojen ulkopuolella. Se on suunniteltu samantyyliseksi kuin Kalifornian Disneyland ja Floridan Magic Kingdom (osa Walt Disney Worldia). Tuhkimon linna on samanlainen kuin Floridan Walt Disney Worldissa.


title: Amazoninkapokkipuu

text: Amazoninkapokkipuu eli kuitukapokkipuu tai pelkkä kapokkipuu ("Ceiba pentandra") on tropiikissa kasvava malvakasvien ("Malvaceae") heimoon kuuluva puu.


title: Amazoninkapokkipuu

text: Amazoninkapokkipuu kasvaa Meksikossa, Keski-Amerikassa, Karibianmerellä, paikoin Etelä-Amerikan pohjoisosissa sekä "C. pentandra" var. "guineensis" myös trooppisessa Länsi-Afrikassa. Kapokki tarkoittaa myös kapokkipuun siemenkodasta saatavaa kuitua. Amazoninkapokkipuu on mayamytologian pyhä puu.


title: Amazoninkapokkipuu

text: Amazoninkapokkipuu voi kasvaa jopa 60–70 m korkeaksi, ja sen läpimitta metrin korkeudella voi olla jopa 3 metriä. Sen runko ja suurimmat oksat voivat olla kokonaan vahvojen okien peittämiä. 20 cm pitkät, palmumaiset lehdet ovat ryhmittyneet 5–9 lehden kimppuihin. Täysikasvuiset puut tuottavat vuosittain useita satoja siemenkotia. Kodassa siemenen ympärillä on nukkaista kuitua, joka koostuu selluloosasta ja ligniinistä.


title: Amazoninkapokkipuu

text: Kapokin kuitu on onttoa ja ilmavaa, eikä se ime vettä itseensä. Kapokkia on käytetty muun muassa pelastusrenkaiden ja -vöiden, patjojen, huonekalujen, zafujen, tyynyjen sekä peittojen täyteaineena ja eristeenä. Kuidun kerääminen tehdään käsin. Sitä ei voi kehrätä. Kapokkipuun siemenistä puristetaan öljyä ja sitä on käytetty myös lannoitteena. Keinokuidut ovat nykyään pääosin syrjäyttäneet kapokin.


title: Amazoninkapokkipuu

text: Amazoninkapokkipuuta viljellään yleisesti Aasiassa, erityisesti Jaavalla ja muualla Indonesiassa sekä Malesiassa. Valkokapokin ("Bombax ceiba") kuitu on samankaltaista, väriltään tummempaa, mutta ei aivan niin ilmavaa kuin kapokkipuun.


title: Amazoninkapokkipuu

text: Amazoninkapokkipuu on Puerto Ricon kansallispuu.


title: Amazoninkapokkipuu

text: Amazoninkapokkipuun kuoresta keitettyä uutetta on käytetty diureettina, lemmen nostatukseen, päänsärkyyn ja myös aikuistyypin diabeteksen hoitoon.


title: Eye of Terror

text: Eye of Terror voi tarkoittaa ainakin seuraavia asioita:


title: Clady

text: Clady (iiriksi Clóidigh, , tai Claddagh, ) on kylä Tyronen kreivikunnassa Pohjois-Irlannissa noin neljä mailia Strabanesta. Se sijaitsee Finn-joen rannalla Donegalin kreivikunnan ja Irlannin tasavallan rajalla. Hallinnollisesti Clady sijaitsee Strabanen piirikunnassa. Vuonna 1842 sen asukasluku oli 176, ja vuoteen 2001 se oli kohonnut 423 asukkaaseen.


title: Clady

text: Kylä on kerännyt piirikunnalleen maineitta Irlannin kauneimmat kylät -kilpailussa.


title: Clady

text:
Cladyn kylä on yksi alueen vanhimmista, ja se oli aikanaan tärkeä risteyskohta Finnin yli. Clady oli myös kirkollisesti tärkeä keskus; siellä järjestettiin Derryn hiippakunnan ensimmäinen katolinen kirkolliskokous.
Lähellä kylää on seitsemän holvikaaren silta Finn-joen yli. Ennen sillan rakentamista paikalla oli tärkeä kahluupaikka, jossa Vilhelm III Oranialaisen ja Jaakko II:n partisaanit ottivat verisesti yhteen vuonna 1688. Derryn piirityksen aikaan se oli vahva asemapaikka, jota hallitsi "eversti Skeffington" James FitzJames Berwickin kautta.


title: Clady

text:
6. elokuuta vuonna 1971 Ulsterin puolustusrykmentin () sotamies Winston Donnell ammuttiin hengiltä ajoneuvojen tarkistuspisteen kohdalla Cladyssä.
10. joulukuuta 1971 Kenneth Smyth, virkavapaalla ollut protestantti Ulsterin puolustusrykmentistä, ammuttiin. Myös Daniel McCormick, katolinen entinen Ulsterin puolustusrykmentin jäsen, ammuttiin hänen ollessaan matkalla töihin.


title: Eulerin φ-funktio

text: Eulerin φ-funktio formula_1 on niiden positiivisten kokonaislukujen formula_2 määrä, joille pätee syt("n", "k") = 1 eli "n" ja "k" ovat suhteellisia alkulukuja. Esimerkiksi formula_3, koska lukua 10 pienemmistä positiivisista kokonaisluvuista ainoastaan luvut 1,3,7 ja 9 ovat suhteellisia alkulukuja luvun 10 kanssa.


title: Eulerin φ-funktio

text: φ-funktion arvo voidaan laskea kaavasta


title: Eulerin φ-funktio

text: eli tuloon otetaan tekijöiksi kaikki alkuluvut formula_5 jotka jakavat luvun formula_6. Esimerkiksi


title: Eulerin φ-funktio

text:
koska vain alkuluvut 2 ja 5 jakavat luvun 10.missä ζ on Riemannin zeeta-funktio.
Kaavasta seuraa approximaatio formula_13(missä "γ" on Eulerin vakio).missä "m" > 1 on positiivinen kokonaisluku ja ω("m") on "m":n eri alkulukujakajien määrä.


title: Eulerin φ-funktio

text: φ-funktiolle on voimassa


title: Eulerin φ-funktio

text: formula_19, kaikille "n">6.


title: Eulerin φ-funktio

text: formula_20 kun n > 2, missä formula_21 on Eulerin vakio.


title: Eulerin φ-funktio

text: formula_22 kun "n" > 0,


title: Eulerin φ-funktio

text: Kaikille formula_23:


title: Eulerin φ-funktio

text: Suurillekaan luvuille "n" yllä olevaa epäyhtälöä ei voi parantaa. Tarkemmin sanoen:


title: Canon PowerShot

text: Canon PowerShot on Canonin digitaalikamerojen tuoteperhe. PowerShot-kameroiden tuotanto alkoi vuonna 1995. PowerShot-kamerat ovat olleet menestyksekkäitä kameroita ja se onkin yksi maailman myydyimmistä digitaalikameroiden tuoteperheistä. PowerShot-sarja kattaa kameroita halvoista ja helppokäyttöisistä kameroista aina isoihin ja kalliisiin kameroihin.


title: Canon PowerShot

text: Yhdysvaltain markkinoilla useat muualla IXUS-nimellä myytävät mallit myydään siellä nimellä "PowerShot Digital ELPH".


title: King of the Ring (thainyrkkeilyseura)

text: King of the Ring on suomalainen thainyrkkeilyseura. Syksyllä 2000, suomalaistunut thainyrkkeilyn moninkertainen maailmanmestari, Jomhod Kiatadisak (Thaimaa) perusti Helsinkiin seuran, jonka päävalmentajana hän toimi aina vuoteen 2003 saakka. Nykyään Jomhod on muuttanut takaisin kotimaahansa Thaimaahan, mutta vierailee usein Suomessa valmentamassa ja ottelemassa.


title: King of the Ring (thainyrkkeilyseura)

text: Seura tarjoaa thainyrkkeilyn alkeiskursseja, tekniikkaharjoittelua, kilpavalmennusta Helsingissä Kaapelitehtaalla.


title: King of the Ring (thainyrkkeilyseura)

text: Nykyisin seuran päävalmentajana toimii (2013) Suomen kokenein thainyrkkeilyottelija Antero Hynynen (MM3, EM3, PM1, SM1).


title: King of the Ring (thainyrkkeilyseura)

text: King of the Ring ry:n harjoitustilat sijaitsevat Kaapelitehtaalla Länsi-Helsingin Ruoholahdessa.


title: Don Gorske

text: Donald "Don" Gorske (s. 1955) on yhdysvaltalainen mies, joka pääsi Guinnessin ennätysten kirjaan syömällä enemmän Big Maceja kuin kukaan muu ihminen maailmassa. Gorske söi vuonna 2011 25 000. Big Macinsä.


title: Don Gorske

text: Gorske on kotoisin Wisconsinin osavaltiosta. Hän kävi McDonald'sissa ensimmäistä kertaa huhtikuussa 1972 ja on jo yli kolmen vuosikymmenen ajan syönyt Big Maceja päivittäin.


title: Don Gorske

text: Yksistään vuonna 2003 Gorske söi 741 Big Macia, mikä merkitsee keskimäärin 2,03 hampurilaista päivässä. Hän on 1,83 metriä pitkä, 82 kg painava ja sanoo kolesteroliarvokseen 140 mg/dl. Hän kirjaa kaikki syömänsä Big Macit muistiin. Hän on syönyt Big Maceja jokaisessa 50:ssä Yhdysvaltain osavaltiossa.


title: Don Gorske

text: Gorskea haastatellaan yhdysvaltalaisia pikaruokaketjuja (ja erityisesti McDonald'sia) kritisoivassa dokumentissa "Super Size Me" (2004). Hän esiintyy myös lyhyessä "Don Gorske: Mac Daddy" -dokumentissa (2005).


title: Jomhod Kiatadisak

text: Jomhod Kiatadisak (oik. Jamlong Thotthing s. 5. heinäkuuta 1970 Phang Nga) on thaimaalainen thainyrkkeilyn ja potkunyrkkeilyn 14-kertainen maailmanmestari. Käymistään yli 300 ottelusta hän on voittanut lähes kaikki. Lukuisien maailmanmestaruuksien lisäksi Jomhod on voittanut Thaimaassa kahdella isoimmalla ja arvostetuimmalla thainyrkkeilyareenalla Ratchadamnoe- ja Lumpine-areenoiden mestaruuden.


title: Jomhod Kiatadisak

text: Suomeen Jomhod saapui 1994 turkulaisen Janne Mustosen sparrivastustajaksi Mustosen valmistautuessa Suomen ensimmäiseen thainyrkkeilyn ammattilaisten EM-titteliotteluun. Janne Mustosen EM-ottelun häviön myötä Jomhodin oleskelu Suomessa oli päättyä jo heti alkuunsa keväällä 1995. Jomhodin oleskelun mahdollisti Combat Academy of Finland:in Ari Kankaan kanssa tehty ottelu- ja työsopimus. Vuosina 1995–2000 Jomhod opetti ja otteli Combat Academy of Finlandin lipun alla luoden legendaarisen maineensa voittamattoman ottelijana; Jomhodin managerina toimi Ari Kangas. Vuonna 2000 Jomhod perusti oman thainyrkkeilysalin King of the Ring. King of The Ring- nimen Jomhod otti käyttöön Ari Kankaan 1990-luvun lopulla tekemästä Budoka-lehden artikkelista. Oman salin pitäminen ei ottanut tuulta alleen ottelemisesta kiinnostuneessa Jomhodissa, hän palasi erinäisten vaiheiden jälkeen Thaimaahan 2003 ja perusti perheen thaimaalaisen naisen kanssa, 2013 jomhod rakennutti thaiboxing-salin Thaimaahan Phuket nai yang beachin läheisyyteen, Phuketin lentokentältä noin 5 km ja valmentaa nykyisin siellä. Jomhodmuaythai.gym (www.jomhod.com) Jomhod on tämän jälkeen käynyt muutaman kerran Suomessa ottelemassa ja valmentamassa.


title: Giugan luku

text: Giugan luku on sellainen yhdistetty luku "n", että luvun "n" jokainen alkutekijä "p" jakaa luvun formula_1.


title: Giugan luku

text: "n" on Giugan luku, jos ja vain jos


title: Giugan luku

text: jossa formula_3 on Bernoullin luku. Giugan luvut ovat nimetty matemaatikko Giuseppe Giugan mukaan, ja ne liittyvät Agohin–Giugan otaksumaan.


title: Giugan luku

text: Kaikki tunnetut Giugan luvut ovat parillisia. Ei tiedetä, onko olemassa paritonta Giugan lukua. Jos sellainen on olemassa, sen täytyy olla vähintään 14 alkuluvun tulo.


title: Giugan luku

text: Pienimmät tunnetut Giugan luvut ovat 30, 858, 1722 , 66 198, 2 214 408 306, 24 423 128 562, 432 749 205 173 838, 14 737 133 470 010 574 ja 550 843 391 309 130 318. ( OEIS:ssä). Ei tiedetä, onko Giugan lukuja olemassa äärettömän monta.


title: Vepsä (Turku)

text: Vepsä () on 17 hehtaarin saari ja Turun kaupunginosa Airistolla Turun saaristossa Rymättylän ja Satavan välillä.


title: Vepsä (Turku)

text: Saari on tunnettu kieltolain aikaisena salakuljettajien kätköpaikkana. Nykyään Vepsä on suosittu Turun kaupungin virkistysalue, jonne M/S Lily kuljettaa matkalaisia pari kertaa vuorokaudessa kesäisin. Saarella on vuokrattavana 20 mökkiä ja telttailumahdollisuudet. Vepsään tehdään kesäisin paljon päivämatkoja. Saarella on hyvät kalastusmahdollisuudet, kaksi saunaa, kioski ja kahvilaravintola. Saaren eteläosassa kohoaa 27 metriä korkea kallio, jolta on hieno näköala ympäröivälle merialueelle ja sen saarille . Kallion juurella on Turun kaupungin edustussauna.


title: Kansanpuolue (puoluetyyppi)

text: Kansanpuolue on poliittinen puolue, joka ei edusta vain tiettyä eturyhmää kuten esimerkiksi työväenpuolue tai ympäristöpuolue. Kansanpuolue esittää pyrkivänsä edustamaan kaikkia kansankerroksia. Kansanpuolueita on useassa eri maassa.


title: Kansanpuolue (puoluetyyppi)

text: Ruotsalainen Kansanpuolue on ainoa nykyisistä suomalaisista puolueista, joka käyttää kansanpuolue-termiä. Pääsääntöisesti nimitystä käyttävät porvarilliset puolueet, esimerkiksi Euroopan kansanpuolue.


title: Kaupunginmuuri

text: Kaupunginmuuri on antiikin- ja keskiaikaisissa kaupungeissa yleinen muuri, joka ympäröi kaupungin. Vaaran uhatessa portit suljettiin ja muurin tornit miehitettiin.


title: Kaupunginmuuri

text: Useissa aikoinaan muurin ympäröimissä kaupungeissa muurit on purettu kaupungin laajentuessa viimeistään 1800-luvulla. Toisinaan, esimerkiksi Pariisissa ja Wienissä, on purettujen muurien ja linnoitusten paikalle rakennettu suuria bulevardeja, jotka esimerkiksi Wienissä saivat nimet Ringstraße ja Gürtelstraße. Pariisissa on useitakin sisäkkäisiä bulevardien muodostamia kehiä, jotka sijaitsevat eri aikoina rakennettujen muurien kohdalla. Siellä viimeinen ja uloin kaupunkia ympäröinyt muuri, Thiersin puolustusmuuri, rakennettiin vasta 1840-luvulla, mutta sekin on myöhemmin purettu ja paikalla on nyt kaupunkia kiertävä moottoritie, Boulevard Périphérique. Bulevardin sijaan esimerkiksi Bremenissä purettujen muurien tilalle istutettiin puisto.


title: Kaupunginmuuri

text: Vanhat kaupunginmuurit ovat vielä suurimmaksi osaksi pystyssä esimerkiksi Tallinnassa, Visbyssä, Avignonissa, Roomassa (Aurelianuksen muuri) ja Istanbulissa. Niillä on kuitenkin enää vain historiallisen muistomerkin merkitys.


title: Kaupunginmuuri

text: Muurin ja siihen liittyvien rakennelmien tehtävä ei tutkijoiden mukaan ole ollut pelkästään puolustuksellinen, vaan niillä on ollut moninaisia sotilaallisia ja kaupankäyntiin liittyviä merkityksiä, ja samalla yhteisö on mahtipontisilla rakennushankkeella halunnut ilmentää poliittista identitieettiään ja yhteiskunnallista asemaansa. Ne kuvastivat valtaa, ylväyttä ja varallisuutta, mutta muurien ulko- ja sisäpuolella asuville ne edustivat sortoa (valloittajamaan käskyvaltaa) ja alistamista (kuvastivat esimerkiksi kartanonherrojan talonpoikiin kohdistamaa valtaa) tai ne olivat pelkästään haittatekijä. Joillekin ne saattoivat joskus tarjota todellista ja hyvin tarpeellista suojaa. Euroopassa niitä tiedetään rakennetun suojaksi paitsi ihmisvihollisten hyökkäyksiä, myös tulvia vastaan, esimerkiksi Alankomaissa.


title: Kaupunginmuuri

text: Nyky-Suomen kaupungeissa ei ollut muureja, mutta Viipurilla oli kaupunginmuurit. Pyöreä torni on tunnetuin muisto tästä muurista.


title: Kaupunginmuuri

text: Kuitenkin vuodesta 1622 kun Ruotsi-Suomen kaupungeille annettiin oikeus periä tullia maaseudulta kaupunkiin myytäviksi tulevista tuotteista, kaupunkialue piti määräyksen mukaan aidata. Sisääntuloväylien kohdalla oli tulliportit. Kyseessä oli kuitenkin kevytrakenteinen puusta rakennettu aitaus ja tarkoitettu liikenteen ohjaamiseen tulliporttien läpi. Puolustuksellista merkitystä niillä ei ollut. Nyky-Suomen alueella niin sanottu maatullikäytäntö päättyi vielä Ruotsi-Suomen aikana, vuonna 1808.


title: Kaupunginmuuri

text: Kiinassa kaikkiin uusiin kaupunkeihin rakennettiin muuri aina 1900-luvun puoliväliin asti. Varhaisimmat muurit Kiinan kaupunkien ympärille rakennettiin jo yli 5000 vuotta sitten. Kiinalaiset kaupunginmuurit olivat yleensä neliönmuotoisia. Aluksi niitä rakennettiin puolustustarkoituksiin ja rajojen merkitsemiseksi. Alueen aitaaminen neljältä sivulta on aina ollut osa kiinalaista arkkitehtuuria, ja siten on rajattu niin asutusalueet, palatsit, hallinnolliset rakennukset kuin niiden sisällä olevat tilatkin. Kiinalaiset kaupunginmuurit olivat aluksi saviset, myöhemmin tiilellä ja kivellä päällystetyt. Ilman muureja kyseessä oli virallisesti vain kylä. Suurin osa kaupunginmuureista on jo purettu; parhaiten säilynyt muuri lienee Ming-aikainen Nanjingin muuri, jonka pituus on yli 30 kilometriä.


title: Blinx

text: Blinx on Artoon-yhtiön kehittämä tasohyppelypelien sarja. Pelien päähahmo on Blinx-kissa.


title: Blinx

text: Blinx-hahmosta yritettiin luoda konsolille oma maskotti samaan tapaan Sonicin kanssa.


title: Blinx

text: Peliä markkinoitiin "ensimmäisenä 4D-pelinä".Pelihahmo on "aikalakaisija" () "aikatehtaassa" (), jonka tehtävänä on järjestää aikaa ulottuvuuksien välillä.


title: Blinx

text: Vastustajia ovat pahat possut nimeltä Tom-Tom Gang.


title: Blinx

text: Pelaajalla on kyky manipuloida aikaa keräämällä erilaisia aikakristalleja.


title: Lee Redmond

text: Lee Redmond on yhdysvaltalainen ennätyksentekijä, jolla oli tiettävästi pisimmät sormenkynnet maailmassa. Hän asuu Salt Lake Cityssä, Utah'ssa.


title: Lee Redmond

text: Redmond lopetti kynsiensä leikkaamisen vuonna 1979. Hänen kyntensä olivat yhteensä n. 8.5 metrin pituiset.


title: Lee Redmond

text: Redmond oli Guinnessin ennätysten kirjassa, ja Guinness haastatteli naista vuoden 2005 painokseen. Hän ilmoitti, että ei ollut alun perin aikonut kasvattaa maailman pisimpiä kynsiä: hänen tarkoituksensa oli ollut vain katsoa, kuinka pitkäksi kynnet olisi mahdollista kasvattaa ilman, että ne alkaisivat kasvaa kieroon.


title: Lee Redmond

text: Redmond on tullut useille tutuksi Guinnessin ennätysten kirjasta ja televisiosta. Kun kynnet olivat vasta 22,8 cm pitkät, hänelle tarjottiin niistä jo 10 000 dollaria - Redmond hylkäsi tarjouksen.


title: Lee Redmond

text: Kun Redmond nukkui, hänen kyntensä roikkuivat vuoteen ylitse. WC:ssä käydessään hän joutui noudattamaan erityistä varovaisuutta.


title: Lee Redmond

text: Redmondin kynnet katkesivat auto-onnettomuudessa helmikuussa 2009.


title: Agohin–Giugan otaksuma

text:
Lukuteoriassa Agohin–Giugan otaksuma liittyy Bernoullin lukuihin Sen mukaan "p" on alkuluku jos ja vain jos
missä formula_2 on formula_3:s Bernoulliluku. Otaksuman esitti Takashi Agoh vuonna 1990. Yhtäpitävän otaksuman on esittänyt Giuseppe Giuga vuonna 1950: "p" on alkuluku jos ja vain jos


title: Rhino Bucket

text: Rhino Bucket on yhdysvaltalainen hard rockia soittava yhtye.


title: Rhino Bucket

text: Vuoden 1987 kesällä Greg Fields, Georg Dolivo, Reeve Downes, ja Liam Jason perustivat yhtyeen. Georg Dolivo on syntynyt Suomessa, ja on naimisissa suomalaisnaisen kanssa. Hänen nimikaima setänsä on Espoon kulttuurijohtaja ja Kivikasvot-viihderyhmän jäsen Georg Dolivo. Liam Jason on tunnettu aiemmista töistään David Hallidayn ja klassisen metalliyhtyeen Warriorin jäsenenä. Perustamisen aikaan heidän musiikkinsa oli aikaan nähden epätavallista mutta siitä huolimatta yhtye onnistui lyömään itsensä läpi.


title: Rhino Bucket

text: Rhino Bucketin samanniminen debyyttialbumi julkaistiin syyskuussa 1990 Warner/Reprise levymerkillä. Kaksi kappaletta julkaistiin myös singleinä ja musiikkivideoina, jotka menestyivät radiossa ja MTV-kanavalla. Vuonna 1992 yhtye julkaisi Terry Manningin tuottaman albumin "Get Used To It". Albumin kappale "Ride With Yourself" päätyi myös Wayne's World -leffan soundtrackille joka sisälsi myös Alice Cooperin, Eric Claptonin ja Queenin kappaleet.


title: Rhino Bucket

text: Vuonna 1993 Liam Jason jätti yhtyeen, ja hänet korvasi AC/DC:ssä ja Diossa soittanut Simon Wright. Yhtye julkaisi kolmannen albuminsa, "Pain", keväällä 1994. Huolimatta albumin saamasta hyvästä vastaanotosta hard rock -piireissä, yhtye keskeytti toimintansa.


title: Rhino Bucket

text: Kesällä 2001, Knac.com reportoi, että Rhino Bucket oli tullut takaisin entistä parempana kokoonpanolla Dolivo, Downes ja Forsythe. Myös Liam Jason teki paluun. Hän oli kuitenkin käynyt sukupuolileikkauksessa ja tunnettiin nyt nimellä Jackie Enx. He soittivat useita keikkoja Etelä-Kaliforniassa ennen paluutaan studioon. Viisi heidän kappalettaan päätyi elokuvaan "Rolling Kansas", mukaan lukien uusi kappale "She Rides". Keikkailun lomassa yhtye kokoontui jälleen studioon tekemään kappaleen "Smile".